Održana 11. sjednica Odbora za ljudska prava i slobode\nponedjeljak, 16 oktobar 2017 14:40\nOdbor za ljudska prava i slobode na 11. sjednici, održanoj 16. oktobra 2017. godine, razmotrio je Predlog odluke o izmjenama i dopuni Odluke o osnivanju Fonda za zaštitu i ostvarivanje manjinskih prava, koji su podnijeli poslanik/ca Halil Duković i Marta Šćepanović i Predlog zahtjeva za dodjelu budžetskih sredstava Zaštitniku ljudskih prava i sloboda Crne Gore za 2018. godinu.\nPoslanik dr Halil Duković je podsjetio da je Skupština Crne Gore na Petoj sjednici Prvog redovnog (proljećnjeg) zasijedanja u 2017. godini, 27. aprila 2017. godine donijela Zakon o izmjenama i dopunama Zakona o manjinskim pravima i slobodama. Utvrđena je obaveza da se Odluka o osnivanju Fonda za zaštitu i ostvarivanje manjinskih prava uskladi sa ovim Zakonom, zbog čega je pripremljen Predlog odluke. Imajući u vidu da je rok od 90 dana koji je utvrđen za usklađivanje ove odluke sa Zakonom istekao sredinom avgusta, predloženo je da se odluka donese po skraćenom postupku.\nOdbor je jednoglasno podržao Predlog odluke o izmjenama i dopuni Odluke o osnivanju Fonda za zaštitu i ostvarivanje manjinskih prava i predložio Skupštini da ga usvoji.\nPredlog zahtjeva za dodjelu budžetskih sredstava Zaštitniku ljudskih prava i sloboda Crne Gore za 2018. godinu obrazložili su Snežana Mijušković, zamjenica Zaštitnika ljudskih prava i sloboda, Ivan Krkeljić, generalni sekretar institucije Zaštitnika i Aida Nuhodžić, samostalna savjetnica za računovodstvo i finansije u instituciji Zaštitnika. Saopštili su da je institucija Zaštitnika za 2018. godinu predložila sredstva u iznosu od 798.941,21 eura što predstavlja povećanje od 143.823,34 eura u odnosu na budžetska sredstva u tekućoj godini. Istakli su da navedena finansijska sredstva planirana u skladu sa realnim potrebama Institucije, u cilju ispunjavanja obaveza na nacionalnom nivou i pred međunarodnim organizacijama, kao i zbog potrebe povećane vidljivosti Institucije i sve većih zahtjeva za izvještavanjem međunarodnih organizacija. Radi jačanja kadrovskih kapaciteta, u 2018. planiraju zaposlenje četiri nova službenika. Takođe, zahtijevaju značajno uvećanje sredstava za konsultantske usluge, studije i projekte. U okviru njih, za organizovanje dvije konferencije Regionalne mreže NPM-a za Jugoistočnu Evropu i izradu i promociju Studije “Istine i zablude o diskriminaciji”, kao i za Studiju o ostvarivanju prava djece- maloljetnih zavisnika od psihoaktivnih supstanci, za šta je neophodno 48.000 eura.\nGeneralni direktor Direktorata za budžet u Ministarstvu finansija, mr Nikola Vukićević je saopštio da nastoje obezbijediti da finansijski sistem bude održiv, a da instituciji Zaštitnika omoguće da ispune sve obaveze. U sredstvima koja Zaštitnik zahtijeva za 2018. godinu sporne su stavke koje se tiču zapošljavanja četiri nova službenika i konsultantskih usluga, studija i projekata. Iako je svjestan potrebe jačanja kadrovskih kapaciteta institucije Zaštitnika radi ubrzavanja procesa evropskih integracija i ispunjavanja završnih mjerila, ukazao je da postoji pritisak Svjetske banke i Međunarodnog monetarnog fonda da se ne vrše nova zaposlenja, što Crna Gora zbog kredibiliteta treba da poštuje. Smatra da je u narednoj godini moguće obezbijediti sredstva za tri novozaposlena službenika u instituciji Zaštitnika i da bi trebalo umanjiti sredstva za konsultantske usluge, studije i projekte.\nU skladu sa članom 53 stav 2 Zakona o Zaštitniku/ci ljudskih prava i sloboda Crne Gore („Službeni list CG“, br. 42/11 i 32/14), Odbor za ljudska prava i slobode je jednoglasno podržao predlog Zaštitnika i utvrdio Zahtjev za dodjelu budžetskih sredstava Zaštitniku ljudskih prava i sloboda Crne Gore za 2018. godinu, koji će proslijediti Ministarstvu finansija. Članovi Odbora su izrazili očekivanje da će do utvrđivanja predloga zakona o budžetu Crne Gore za 2018. godinu predstavnici institucije Zaštitnika i Ministarstva finansija postići dogovor i pronaći kompromis oko dvije stavke koje za sada nijesu usaglašene. Zaključeno je da je Odbor i do sada imao puno razumijevanje za instituciju Zaštitnika ljudskih prava i sloboda Crne Gore kao nezavisnu instituciju, ali i Ministarstvo finansija koje je nastojalo da obezbijedi sredstva neophodna za realizaciju svih njihovih, Zakonom utvrđenih aktivnosti.\nOdbor je usvojio Informaciju sa sastanka predsjednika Odbora za ljudska prava i slobode dr Halila Dukovića sa evaluatorkom sistema monitoringa dječjih prava u Crnoj Gori, Avaz Rauf, održanog 9. oktobra 2017. godine u kancelariji UNICEF-a.\nU okviru Tekućih pitanja, članovi Odbora su razgovarali o realizaciji predstojećih aktivnosti utvrđenih Planom Odbora za ljudska prava i slobode za 2017. godinu. Predsjednik Odbora je istakao da će nastojati da se do kraja ovog mjeseca organizuje posjeta Maloj grupnoj kući u Bijelom Polju, a da se u narednom periodu realizuju aktivnosti koje se tiču prava djeteta, kako bi Plan bio realizovan u što je moguće većem stepenu.


Srnić: Ćutim, radim i... - Smedia\nSrnić: Ćutim, radim i...\nZa razliku od prošle sezone, Slavoljub Srnić je od dolaska Vladana Milojevića na mesto trenera Crvene zvezde izuzetno raspoložen. Bivši učitelj iz Čukaričkog pronašao mu je "okidač", pa 25-godišnji Šapčanin igra kao preporođen. Uz to, vrlo je efikasan...\nIako mu golovi nisu prioritet, Srnić je ove sezone već stigao da ih postigne pet. Tri puta je bio strelac u dva superligaška nastupa, dok je na međunarodnoj sceni dva puta zatresao protivničke mreže u pet utakmica.\nPovezane vestiZvezdin test sa dva napadača: Petica!Milojević "povređen", menjao ga Vujadin Savić\nOVO JE NOVA DEVOJKA? (FOTO)\nA, PROLETOS JE IGRAO TREĆU LIGU! Stefan Hajdin dobija poziv za reprezentaciju! (VIDEO)\nOvo nema ni u snovima... Iz Srpske lige u nacionalni tim!\nJokić dokazao da i belci umeju da skaču, ali onda se desio NOVI PEH za srpskog asa! (VIDEO)\nNova dobra partija srpskog majstora... Ali, onda se ponovila i povreda\nNOVA GLAVOBOLjA ZA TRENERA PARTIZANA: Suma na pauzi zbog povrede mišića\nOvakva povreda zahteva terapiju od deset dana do najviše dve nedelje. Naravno da će putovati sa ekipom na pripreme na Kipar i biće spreman da se tamo ...


Dan Republike Srpske u Novom Sadu – Покрајински секретаријат за енергетику, грађевинарство и саобраћај\n10 јануара, 2022 јануар 12, 2022\nU ponedeljak 10. januara 2022. godine u Velikoj sali kongresnog centra Master održana je svečanost povodom obeležavanja 9. januara – Dana Republike Srpske i tridesetogodišnjice njenog osnivanja.\nOvogodišnji kum skupa i slave Ognjen Bjelić, pokrajinski sekretar za energetiku, građevinarstvo i saobraćaj, istakao je da je Srpska danas pred ogromnim iskušenjima, zbog čega je njena odbrana obaveza svih, i onih koji u njoj žive, i onih u čijim srcima je zauvek.\n„Iskušenja i izazovi sa kojim se suočava Srpska možda su najveća do sada. Ključ te odbrane je jedinstvo, kako u samoj Srpskoj, tako i ovde u Srbiji, kao matičnoj državi svih Srba. Zato s ovog mesta upućujemo snažnu podršku rukovodstvima Srpske i Srbije da zajedno i odlučno čuvaju i očuvaju integritet obe srpske zemlje i naroda u celini“ – poručio je Bjelić.\nPokrovitelji manifestacije bili su Predstavništvo Republike Srpske u Srbiji i Fond AP Vojvodine za izbegla, raseljena lica i za saradnju sa Srbima u regionu dok je Svečanu akademiju organizovao Savez krajiških udruženja iz Novog Sada, zajedno sa drugim prijateljskim organizacijama.\nU bogatom kulturno-umetničkom programu u duhu srpskog naroda i Republike Srpske su se predstavili Etno-grupa Fenečki biseri, Etno-grupa Hram iz Sremske Mitrovice i Izvorna pevačka grupa Plitvice.\nSvečanosti su prisustvovali i direktor Fonda za izbegla, raseljena lica i saradnju sa Srbima u regionu, Duško Ćutilo, šef Predstavništva Republike Srpske u Srbiji, Mladen Cicović, ministar za evropske integracije i međunarodnu saradnju Republike Srpske, Zlatan Klokić, generalni sekretar Skupštine AP Vojvodine, Nikola Banjac, pokrajinski sekretar za regionalni razvoj, međuregionalnu saradnju i lokalnu samoupravu, Aleksandar Sofić, kao i mnogobrojno sveštenstvo.\nZa povećanje bezbednosti saobraćaja u AP Vojvodini 38 miliona dinara\nSekretar Bjelić o najznačajnijim građevinskim i saobraćajnim projektima u 2022. godini


Novi Sad u 2021: Kreće gradnja četvrtog mosta, besplatan vrtić, uređenje centra, novi park, rekonstrukcija Spensa...\nBudžet Grada Novog Sada prema predlogu koje je danas usvojilo Gradsko veće Grada Novog Sada iznosi 28,774 milijarde dinara, odnosno skoro 245 miliona evra.\nImajući u vidu stabilnost javnih finansija koja je uspostavljena prethodnih godina, planirana sredstva u budžetu za javnu potrošnju za narednu 2021. godinu, obezbeđuju nastavak društveno odgovorne politike Grada, što znači da će boravak dece u Predškolskoj ustanovi "Radosno detinjstvo" ostati besplatan, da će se nastaviti sa finansiranjem privatnih vrtića, da će naši đaci prvaci ponovno dobiti besplatan komplet udžbenika.\nTakođe, planiran obim budžeta omogućiće i realizaciju velikih investicija. Preko devet milijardi dinara biće uloženo u kapitalne investicije, što predstavlja više od trećine ukupnog budžeta. To jasno pokazuje da će Grad Novi Sad nastaviti da se razvija još većom brzinom bez obzira na krizu izazvanu epidemijom virusa Кovid-19.\ndetelinara dunav ekonomija investicije most Novi Sad novo naselje park spens


Morate li uvek biti u pravu?\nNaslov: Morate li uvek biti u pravu? Pet Jun 17, 2011 8:45 pm\nNaslov: Re: Morate li uvek biti u pravu? Pet Jun 17, 2011 8:49 pm\nnaravno da moram...\nja sam u pravu čak i kad nisam..\nNaslov: Re: Morate li uvek biti u pravu? Pet Jun 17, 2011 8:54 pm\nAhahahahahahha, uze mi slova sa tipkovnice!\nNaslov: Re: Morate li uvek biti u pravu?


Ukrajina platila „Gaspromu“ avans za jedan dan - 27.02.2015, Sputnik Srbija\nUkrajina platila „Gaspromu“ avans za jedan dan\nUkrajinska gasna kompanija „Naftogas“ saopštila je danas da je platila 15 miliona dolara za naredni mesec isporuke ruskog gasa, dok Moskva tvrdi da je taj... 27.02.2015, Sputnik Srbija\n11:00 27.02.2015 (Osveženo: 16:19 05.10.2015)\nUkrajinska gasna kompanija „Naftogas“ saopštila je danas da je platila 15 miliona dolara za naredni mesec isporuke ruskog gasa, dok Moskva tvrdi da je taj iznos dovoljan samo za jedan dodatni dan isporuke.\nSekretar za štampu ukrajinske kompanije je za RIA Novosti potvrdio uplatu, ali je u međuvremenu iz ruske gasne kompanije saopšteno da je ta uplata dovoljna za samo jedan dodatni dan isporuke, ukoliko gas bude isporučivan prema trenutnoj ceni.\n„Gasprom je u 09.20 sati, odnosno 06.20 po moskovskom vremenu, primio uplatu od 15 miliona dolara iz ’Naftogasa‘. Po sadašnjim količinama isporuke, ova uplata je dovoljno za oko 24 sata“, rekao je portparol „Gasproma“ Sergej Kuprijanov novinarima.\nRusija i Ukrajina su u oktobru sklopile sporazum prema kojem se Kijev obavezao da će unapred plaćati isporuke gasa.\nMoskva je početkom ove nedelje upozorila da će Rusija prekinuti isporuke Kijevu do kraja meseca, i ukinuti mogućnost daljeg plaćanja unapred.


FK Crvena zvezda pomogao i crveno-belim rukometašima - Moja Crvena Zvezda\nVažne vesti Važno Klupska dešavanja Najnovije Rukomet\nod Moja Crvena zvezda sep 14, 2019 sep 14, 2019 083\nFK Crvena zvezda uspešno poslovanje koristi da pomogne i ostalim klubovima Sportskog društva. Posle košarkaškog kluba, kome je upućena jednokratna donacija od 300.000 evra, nas fudbalski klub donirao je i rukometašima 100.000 evra, za narednu sezonu.\nNa Marakani su naš klub posetili trener Rukometnog kluba Crvena zvezda Nenad Peruničić, kao i direktor Ognjen Kajganić i u prijateljskom razgovoru sa generalnim direktorom Crvene zvezde Zvezdanom Terzićem dogovoreno je da FK Crvena zvezda pomogne rukometašima. Podršku ovakoj odluci generalnog direktora dali su naš trener Vladan Milojević i počasni predsednik Dragan Džajić.\nFudbalski klub će nastaviti da pomaže klubove crveno-bele porodice i na druge načine i doprinese da se zvezdaši raduju u svakoj prilici.\nAnja na korak do medalje


Juniorke Srbije vicešampionke Evrope - Sportskacentrala.com\nJuniorke Srbije vicešampionke Evrope09.03.2017 13:00hSrpski mladi strelci nastavili su srebrni niz na Evropskom prvenstvu vazdušnim oružjem u Mariboru. Ženska juniorska selekcija puškom, u sastavu: Sanja Vukašinović, Tatjana Banjac i Marija Malić, osvojila je titulu ekipnog vicešampiona Starog kontinenta. Isti uspeh dan ranije ostvario je Lazar Kovačević u pojedinačnom takmičenju, takođe, vazdušnom puškom.\nU finale su se plasirale Sanja Vukašinović, koja je stala na korak od medalje, na četvrtom mestu, i Tatjana Banjac, koja je zauzela sedmu poziciju.\nSrpske juniorke su, uslovno rečeno, branile ekipnu zlatnu medalju sa prošlogodišnjeg Evropskog prvenstva u Đeru, jer od tada je tim znatno promenjen. U Đeru je gađala nešto iskusnija ekipa, a iz tog sastava u timu iz Maribora je samo Vukašinovićeva, dok su Tatjana Banjac i Marija Malić debitantkinje. Najveći doprinos velikom uspehu, dala je Tatjana Banjac, koja je u kvalifikacijama zauzela šesto mesto sa 415,3 kruga. Vukašinovićeva je bila osma sa 414,2, a teško bi Srbija došla do srebrne medalje da se i Malićeva nije našla u "gornjem domu", na 32. poziciji (410,9 krugova) u konkurenciji 68 takmičarki. Od početka je naša ekipa bila u konkurenciji za odličje, a na drugom mestu se učvrstila posle treće serije. U završnici, u četvrtoj seriji, sve tri devojke gađale su sigurno, nisu grešile. Nisu dozvolile Italijankama da ih sustignu, ali prvoplasirana Nemačka ostala je nedostižna.\nU finalu Vukašinovićeva je odlično počela, hicem od 10,7, dok je Tatjana Banjac prvom dijabolom "ubila" 9,1, što je dosta uticalo na njen plasman. Banjčeva je, posle toga nizala dobre serije, ali zaostatak za rivalkama nije uspela da mnogo smanji, pa je ispala kao sedma.\nSanja Vukašinović je do pred kraj uzbudljivog finala, koje je obilovalo preokretima, i u kome su odlučivale nijanse, bila u konkurenciji za odličje. U jednom trenutku nalazila se i na trećoj poziciji. Završila je na četvrtom mestu, koje je izborila u dramatičnoj borbi. Naime, posle 18. serije kada ispada petoplasirana, četvrtu i petu poziciju delile su Vukašinovićeva i Mađarica Lalita Gašpar. Odlučivalo je raspucavanje. Gašparova je pogodila 10,2, a naša reprezentativka maksimalnih 10,9 krugova i nastavila borbu za odličja, ali nije uspela da napreduje sa četvrte pozicije.


Strani analitičari: Rusija pruža direktnu podršku RS-u i predsjedniku Miloradu Dodiku | Tacno.net\nAutor 👤tačno.net 13.11.2014. u 15:55\nRusija sada pruža direktnu podršku Republici Srpskoj i predsjedniku Miloradu Dodiku, smatra izvjestan broj političkih analitičara nakon nastupa ruskog ambasadora Vitalija Čurkina u UN. Rusija je bila uzdržana prilikom glasanja u Savjetu bezbjednosti o produženju mandata misiji EUFOR-a u BiH, ali je jači efekat ostavila Čurkinova izjava da je “neprihvatljivo da se BiH spolja gura u pravcu EU”.\nČurkin je prilikom rasprave o misiji EUfOR-a precizirao da “ima loših primjera kod kojih se nekoj zemlji na osnovu pritiska spolja nameće pravac integracije u EU”.\nErih Ratfelder, dopisnik njemačkog “Tagescajtunga” iz Sarajeva, ocjenjuje da Rusija nije više samo retorički na srpskoj strani na Balkanu.\n“Nova strategija vidljiva je i kroz političku podršku Dodiku, ne samo u pitanjima koja imaju direktne veze sa politikom u BiH, nego i politici koja bi, dugoročno gledano, vodila otcjepljenju Republike Srpske od BiH”, smtara on.\nRatfelder navodi za Dojče vele da je još u maju 2014. došlo do nesuglasica unutar Savjeta za implementaciju mira (PIC) u BiH, te da Rusija “više nije bila spremna da garantuje suverenitet i teritorijalni integritet BiH”.\n“To što je Rusija odbila da pruži podršku produženju mandata trupama EUFOR-a uklapa se u sliku o novoj strategiji”, tvrdi Ratfelder.\nZa Tobijasa Flesenkempera, eksperta za Balkan iz Evropskog instituta CIfE u Nici, glasanje Rusije predstavlja signal da ona ima potencijal da pozitivno ili negativno utiče na tok događaja na Balkanu.\n“Rusija je do sada, čak uzevši u obzir i tu uzdržanost prilikom glasanja, podržavala put BiH ka EU. Nove izjave Vitalija Čurkina povod su za zabrinutost, jer se između redova može pročitati da to više nije tako”, smatra on.\nFlesenkemper, ipak, tvrdi da “uvjerljiva većina” građana BiH i stranaka koje sada pregovaraju o formiranju nove vlasti podržava proces evropskih integracija.\nU njemačkom Ministarstvu inostranih poslova pozdravljaju to što je mandat evropske vojne misije EUFOR u BiH produžen za još godinu dana, ali “žale što ovoga puta sve članice Savjeta bezbjednosti UN nisu aktivno podržale tu misiju”.


U Кongresu 26. oktobra rasprava o Balkanu - Kosovo Online\nU Кongresu 26. oktobra rasprava o Balkanu\n18. Oktobar 2021. • 13:34\nIzvor: Kosovo Online/Kliks.ba\nPred Pododborom za Evropu 26. oktobra u američkom Кongresu biće održano saslušanje pod nazivom "Angažovanje SAD-a na Balkanu", a ove aktivnosti dolaze usled pojačanih političkih tenzija, posebno u Bosni i Hercegovini, gde se iščekuju konkretniji potezi SAD-a, prenosi Klix.ba.\nNa tom zasedanju trebale bi se čuti smernice američke politike na Кosovu, ali i u BiH, gde su Sjedinjene Američke Države već počele pripreme za delovanje imenovanjem novih čelnih ljudi.\nTako bi u BiH uskoro trebao doći novi ambasador Majkl Marfi, koji je pre desetak godina već radio kao politički savetnik u američkoj ambasadi u Sarajevu.\nTakođe, za novog regionalnog predstavnika imenovan je ambasador Gabrijel Eskobar, dok je Metju Palmer dobio zaduženje da se bavi reformom izbornog procesa u BiH.\nDo kraja meseca ili početkom novembra SAD bi trebale objaviti novu crnu listu na kojoj su imena osoba i kompanija koje će dobiti određenu vrstu američke kazne, a pre svega zbog korupcije i kriminala koje SAD ocenjuje kao preteću.\nSjedinjene Američke Države BiH Balkan Gabrijel Eskobar Kongres\nGrupa za albanska pitanja u američkom Kongresu pozvala je juče predsednika Džozefa Bajdena i američkog državnog sekretara Entonija Blinkena da udvostruče pažnju SAD u rešavanju tenzija između Kosova i Srbije i pozvala administraciju da poveća svoju posvećenost postizanju konačnog rešenja, prenosi Ljajmi.\nRaskol u Panalbanskom kongresu u SAD, najavljene tužbe za klevetu i zloupotrebe\nPalmeru povereno nadgledanje izbornih reformi u BiH


Vreme 1031 - Strajkovi: Proleteri svih zemalja\nU utorak 5. oktobra pripadnici policije protestovali su ispred zgrade Vlade Srbije u Nemanjinoj ulici. Kao što ni datum koji su odabrali nema, kako tvrde, nikakve veze sa "onim 5. oktobrom" tako ni štrajk Policijskog sindikata u borbi za bolji materijalni i socijalni položaj nema nikakve direktne veze sa socijalnim protestima širom Evrope. Ali se pobude i ciljevi svode na isto. Policijski sindikalci su tražili da vlada donese novi zaključak kojim će biti omogućeno potpisivanje posebnog kolektivnog ugovora za zaposlene u MUP-u.\nŠtrajk je najavio i sindikat pravosuđa Srbije, koji je odlučio da 11. oktobra počne sa obustavom rada dok se zaposlenima u administraciji u pravosuđu osnovica za obračun zarada ne poveća na 28.000 dinara, kolika je inače osnovica za nosioce pravosudnih funkcija. Sindikat je saopštio da će zaposleni u pravosuđu van Beograda u znak podrške Beogradskom odboru pravosuđa od 6. oktobra svaki dan po jedan sat obustavljati rad.\nPoslednjih nedelja talas protesta protiv mera štednje koje se uvode u državama EU preplavio je čitavu Evropu. U Briselu je 29. septembra protestovalo više od 100.000 demonstranata iz 30 zemalja.\nSlični protesti u kojima sindikati zahtevaju "Evropu koja je više socijalna", odvijali su se u Grčkoj, Irskoj i Litvaniji, Sloveniji, Rumuniji, Italiji, Francuskoj, Portugalu, Španiji i manji u Poljskoj. Generalni sekretar Evropske konfederacije sindikata Džon Monks upozorava da će uvođenje mera štednje u većini evropskih zemalja, radi smanjenja budžetskog deficita, imati "katastrofalan efekat na pojedince i na privredu".\nNajmasovniji je bio generalni štrajk 29. septembra u krizom trenutno najugroženijoj Španiji. Zahvatio je glavne industrije grane, velike snabdevače tržišta i transport, koji je funkcionisao u minimalnom obimu.\nBesnim protestima protiv planiranog pomeranja starosne granice za odlazak u penziju preplavljena je i Francuska u kojoj su 23. septembra vozovi zaustavljeni, škole zatvorene, a glavni listovi se nisu pojavili na ulicama. To je bio drugi generalni štrajk protiv nepopularne penzijske reforme. Francuski radnici su dva puta protestovali prethodnih nedelja zbog planova predsednika Nikole Sarkozija da poveća minimalne godine starosti za penziju sa 60 na 62 godine. Sindikati kažu da je marširalo tri miliona radnika, a policija da ih je bilo 997.000.\nI pored otpora evropskih sindikata, Komisija EU predložila je paket zakona koji predviđa automatske drakonske kazne za zemlje sa budžetskim deficitom. Evropi očigledno predstoji period intenzivnih socijalnih konflikata.


17/05/2017 - Ozonpress :: internet portal\n//17 maja, 2017\nNovi zakon o elektronskim komunikacijama, koji je u pripremi, predvideće obaveznu registraciju svih pripejd korisnika mobilne telefonije, izjavila je načelnica Odeljenja za elektronske komunikacije u Ministarstvu trgovine, turizma i telekomunikacija Tatjana Andan. Andanova je...\nPrezentacija javnih nabavki grada, uskoro novi zakon\nProcenjena vrednost javnih nabavki Grada Čačka u ovoj godini je oko 450 miliona dinara, što je za 50 odsto više nego 2016. godine. To je izjavio šef Službe za javne nabavke i investicije, Aleksandar Radomirović. On je danas održao prezentaciju Plana javnih nabavki grada za 2017....\nFudbaleri čačanskog Borca, Bačke i Rada ostvarili su važne pobede borbi za opstanak u pretposlednjem 36. kolu Superlige Srbije, dok je Novi Pazar ispao iz lige posle debakla protiv Čukaričkog 0:5. Rad je na Banjici u direktnom sudaru savladao Metalac golom Borka Veselinovića i...\nProteklog vikenda u Beogradu održana su dva takmičenja jako bitna za Fudokan federaciju. U subotu je održano Balkansko prvenstvo, gde je KK „Nemanja“ nastupio sa svojih 6 takmičara i doneo u svoj grad 11 medalja od čega je 9 zlatnih, a u nedelju Kup Crvene Zvezde, gd...\nUčenici, nastavnici i direktori čačanskih osnovnih škola defilovali su najfrekventnijim ulicama našeg grada na svojim biciklama, obeležavajući tako sedmu „Biciklijadu“ u organizaciji mesne zajednice „Palilula“. Njima su se pridružili stariji drugari iz...\nEvo mejla koji je upravo stigao u našu redakciju: Objavite ovu bruku i sramotu grada Čačka. Pogledajte u Aveniji raskrsnicu gde se ne vidi znak stop. O kakvim investicijama mi da pričamo, kad javno preduzeće ne radi svoj posao. Primer nebrige i neodgovornosti, najblaže rečeno....\nVećnici Grada Čačka danas su usvojili aneks ugovora sa Javnim preduzećem Gradac o održavanju i izgradnji opštinskih puteva i ulica za 2017. godinu. Prema ovom aneksu ugovora, prioritet Gradca u narednom periodu biće nastavak izgradnje ulice 10 i probijanje Sinđelićeve ulice. ...\nGrad se zadužuje do 149 miliona dinara\nNa današnjoj sednici Gradsko veće u Čačku je donelo odluku o kreditnom zaduženju u iznosu do 149 miliona dinara za izgradnju kapitalnih objekata. Grad je za zaduženje dobio saglasnost od Uprave za javni dug, ali konačnu reč će dati odbornici Skupštine grada na prvoj sledećoj...\nDobrotvorna akcija kompanije MOZZART „Humanitarni tiket u podne“ traje od 10. juna prošle godine. U tom periodu imali smo tačno 341 poznatu ličnost, a sve su pokušavale da sastave dobitne plemenite listiće. Da podsetimo, kompanija MOZZART svakog dana odobrava 10.000 dinara za...\nNije svejedno koju ćemo hranu odabrati za doručak. U proseku, noću spavamo osam sati, pa u tom periodu ne unosimo hranu i vodu. Zato je potrebno da telu i mozgu nakon buđenja osiguramo kvalitetne namirnice koje će nam dati energiju, ali i uticati na naše kognitivne sposobnosti...


Energyobserver - KANADA / KANADSKA KOMPANIJA GRADI FABRIKU KOJA ĆE UKLANJATI CO2 IZ ATMOSFERE\nKANADA / KANADSKA KOMPANIJA GRADI FABRIKU KOJA ĆE UKLANJATI CO2 IZ ATMOSFERE\nFabrika kompanije iz Kanade bi, kada bude izgrađena, trebalo da uklanja po milion tona ugljen-dioksida godišnje, što je jednako doprinosu oko 40 miliona novih stabala.\nKompanija će tako prikupljeni ugljen-dioksid transformisati u gorivo u kombinaciji sa vodonikom. Najzanimljivije, a i najkorisnije, je, tvrde iz kompanije, to što će tako nastalo gorivo moći da koriste i postojeći automobili, kamioni i avioni bez modifikacija motora.\nKako bi se globalno zagrevanje zaustavilo, ili bar zadržalo na dva stepena Celzijusove skale povećanja tokom ovog veka, nije dovoljno samo smanjenje emisije štetnih gasova i korišćenje izvora obnovljive energije.\nUpravo je zbog toga sve veći broj kompanija zainteresovan za tehnologije koje ublažavaju posledice emisije štetnih gasova, te ugljen-dioksid izvlače iz atmosfere, pa ga skladište u podzemnim komorama gde se transformiše u energetsko gorivo koje ne ostavlja ugljenični otisak.\nPomenuti procesi ipak previše koštaju da bi dobili širu primenu, ali bi to uskoro moglo da se promeni zahvaljujući kompaniji Carbon Engineering Ltd, koja je još 2015. pokrenula pilotski program za uklanjanje ugljen-dioksida.\nKompanija sada ima dovoljno sredstava da podigne i prvu fabriku u kojoj će se obavljati ovi procesi, a sistem za uklanjanje štetnog gasa trenutno troši 100 dolara po toni, što je granica do koje se neka tehnologija smatra isplativom.\nBogati investitori iz Silicijumske doline ulažu svoja sredstva u ovu tehnologiju zato što im se dopada poslovni plan.\n02.06.2019 · KANADA


Huawei P10 – brzina zarobljena u aluminijumu – The PRESTIGE\nHuawei P10 nudi neverovatnu brzinu u predivnom pakovanju. Kako to da se aplikacije odmah pokreću, čak i zahtevne igrice uvek rade bez zadrške, a filmovi se puštaju u najvišoj rezoluciji bez zastoja? Huawei P10 tehnologije omogućavaju ovo dostignuće\nProcesor Kirin 960 je pravo umetničko delo inženjerstva. Dizajn i proizvodnja su zasluga kompanije HiSilicon, koja je deo Hauwei grupacije i predstavlja najmoćniji mobilni ARM procesor na tržištu. Stvoren je kako bi objedinio dve naizgled nespojive odlike – sjajne performanse i odličnu energetsku efikasnost! Ovaj neverovatni cilj je ostvaren zahvaljujući arhitekturi od osam jezgara, sa četiri Cortex A73 i četiri Cortex A53 jezgra. Prva grupa jezgara, koja rade na 2,4 GHz, procesoru Kirin 960 omogućava neuporedivu računarsku moć, dok je druga grupa, brzine 1,8 GHz, optimizovana za odličnu energetsku efikasnost. U zavisnosti od potreba korisnika, procesor modela P10 fleksibilno uključuje i isključuje pojedinačna jezgra, čime omogućava maksimalne performanse za igricu ili energetsku efikasnost za aplikaciju i za dopisivanje koja radi u pozadini. Bez obzira koju se aplikaciju pokrenuli, fleksibilni i inteligentni Kirin 960 obezbeđuje dovoljno snage, ali ne više nego što je potrebno, čime se štedi baterija.\nNeverovatne sposobnosti modela P10 i njegovog procesora Kirin 960 su potvrđene rezultatima testiranja – u aplikaciji GeekBench, koja meri performase u scenarijima sa jednim ili četiri jezgra, P10 opremljen Kirin 960 procesorom je najbolje ocenjen, sa 1942 i 6048 poena, tim redom.\nAli priča se ne završava sa procesorom. Moćni grafički čip, Mali-G71MP8, sarađuje sa jezgrima koja omogućavaju računarsku moć algoritmima aplikacija. Napravljen procesom tehnologije od 16-nm koja osigurava mali gubitak toplote, a time i mali utrošak snage i visoke performanse, ovaj GPU čip ima čak 8 koraka stvaranja grafike i podešen je da radi na 900 MHz. Njegov zadatak je obrada grafike i, iako dopisivanje ili primanje mejlova ne predstavlja nikakav izazov za G71MP8, svoju pravu snagu pokazuje kada pokrenete 3D igricu, jer vam omogućava da uživate u igranju sa sjanim efektima i bez ikakave zadrške. To isto važi za puštanje filmova – slika je savršena čak i sa najvišim rezolucijama.\nKao mali dodatak tu je SoC (System-on-Chip), čip koji kombinuje CPU i GPU, omogućava računarsku snagu i odličnu grafiku u aplikacijama. Ipak, RAM memorija je ta koja osigurava brzo pokretanje i neprimetno prebacivanje sa jedne aplikacije na drugu. Svesna toga, kompanija Huawei je dizajnirajući ovaj prelepi telefon, opremila P10 sa 4 GB RAM memorije. To omogućava brzu promenu funkcija i odlično korisničko iskustvo. Ali inženjeri kompanije Huawei su hteli da P10 bude neuporediv uređaj koji će korisnicima pružiti osećaj brzine i fluidnosti u svim mogućim uslovima. Zbog toga su se okrenuli futurističkim tehnologijama.\nUpotrebili su vrhunske tehnologije mašinskog učenja, jednog od najvažnijih elemenata veštačke inteligencije. Pomoću ovih mehanizama, Huawei P10 može da predvidi koje aplikacije će korisnik najverovatnije pokrenuti i kada, a zatim da unapred rezerviše resurse. Ultra Memory, što je naziv ove tehnolgije, nam omogućava da ubrzamo telefon više nego što je do skoro delovalo moguće.\nTehnološka naprednost elemanata telefona Huawei P10 kao što su CPU, GPU i RAM memorija, kao i mašinsko učenje algoritama koji optimizuju njihovo korišćenje, demonstriraju značaj iskustva i tehnološke stručnosti pri dizajniranju i proizvodnji pametnih telefona. Inženjeri kompanije Huawei su stvorili pravu zver, koja je potom pripitomljena i zarobljena unutar predivnog, svršeno izrađenog kućišta ovog tankog i elegantnog uređaja. Sada snaga modela P10 može da radi i za vas.


SportDC - Vesti - Prva liga RS - Jahrina počinje sa školom odbojke\nPetak, 25.05.2018 11:04\nŽerić utegao mašinu\nBalaban umesto Starčevića\n03.09.2017 Čedo Matović\nJahrina počinje sa školom odbojke\nPaljanski prvoligaš, OK "Jahorina" pokreće školu odbojke za dječake godište 2003, 04, 05, 06, (od 6. do 9. razrerda). Početak škole zakazan je za 04. septembar, a treninzi će se obavljati u dvorani "Peki", ponedeljkom i četvrtkom od 14,00 do 15, 30 sati. Članarina je 15, 00 KM, a prvi mjesec je besplatan,\nRad sa mlađim kategorijama u budućnošću biće vodilja kluba, a školu će voditi Vladan Savić, poznato paljansko sportsko ime sa 30. godišnjim iskustvom u odbojkaškom sportu, što kao igrač, trener i predavač na fakulteu FVIS, Univerziteta u Istočnom Srajevu.\nBogato iskustvo, pedagoško i odbojkaško znanje profesora Savića njegova radinost, temeljitost su osnov da mlade odbojkaše usmjeri ka pravim i pozitivnim vrijednostima sporta i života.\nRad na duže staze sa mlađim uzrastom u OK "Jahorina", znaju da su dobri temelji za uspješnu budućnost kluba i da se tako pravi ekipa na duže staze i velika djela. U Palama je dobra infrastruktura, uslovi za rad su odlični, baza je velika te bi se uz naporan, predan i kvalitertan rad klub postavio na zdrave noge.\nNešić izabrao za Mediteranske igre\nLiga rekreativaca: Vodovod 9. januar šampion


O nama - NENAJO salon keramike i sanitarne opreme O nama - NENAJO salon keramike i sanitarne opreme\nVeć 60 godina Casalgrande Padana keramika predstavlja lidera u proizvodnji gres keramike u svetu i nudi inovativna i ekološki prihvatljiva rešenja u proizvodnji sposobna da odgovore na bilo koji kreativni i tehnološki zahtev u svetu arhitekture i dizajna.\nKompanija se kontinuirano bavi istraživanjem i eksperimentisanjem kako bi konstantno usavršavala proizvode u pogledu izgleda i performansi.\nCelokupna proizvodnja, istraživanje i inovacije odvijaju se u fabrikama i labaratorijama u Italiji.\n6 fabrika na 700.000 m2 proizvodne površine sa godišnjom proizvodnjom od 24 miliona m2, isporukom u 70 zemalja na 5 kontinenata i više od 1000 zaposlenih.\nPored distribucije Casalgrande Padana gres keramike Nenajo je specijalizovan i za eliminaciju troškova unutar sanitarnih prostora kroz primenu zelene energetski efikasne high-tech sanitarne tehnike, URIDAN bezvodnih pisoara, DYSON AIRBLADE ultrabrzih sušači za ruke koji predstavljaju lidere u svojim oblastima.\nSvoje kupce Nenajo snabdeva i sanitarijama, slavinama, tuš kabinama, tuš kadama, kadama, galanterijom i ostalom opremom za kupatila.


U parlamentu RS rasprava o rezervnom sastavu policije\nRAZMATRANJA O nacrtu zakona, izmjenama i dopunama\nDragan Lukač je rekao kako je predviđeno da policijski službenici sa srednjom i višom stručnom spremom dobiju dodatnu naknadu\nPoslanici Narodne skupštine RS razmatrat će danas Nacrt zakona o izmjenama i dopunama Zakona o policiji i unutrašnjim poslovima te Nacrt zakona o izmjenama i dopunama Zakona o javnom redu i miru, koji su izazvali dosta polemike i suprotstavljenih stavova u javnosti.\nRazmatrat će se, između ostalog, i Nacrt zakona o izmjenama i dopunama Zakona o oružju i municiji, kojima se dodatno ukidaju administrativne barijere kada su u pitanju uslovi za nabavljanje oružja.\nPrethodno se očekuje rasprava o nacrtima zakona o pečatima organa i institucija RS, zaštiti od požara te o sigurnosti kritičnih infrastruktura u RS.\nTokom jučerašnjeg rada poslanici Narodne skupštine razmatrali su Prijedlog zakona o izmjenama Zakona o lokalnoj samoupravi.\nTim zakonskim rješenjem predloženo da se rok za usklađivanje broja zaposlenih u gradskoj, odnosno općinskoj upravi produži do 30. juna 2021. godine.\nU obrazloženju je predlagač naveo da je to bila sugestija Saveza općina i gradova u RS, a na osnovu prijedloga iz jedinica lokalne samouprave.\nSavez je kao razlog za produženje roka naveo da općine, koje imaju obavezu usklađivanja broja zaposlenih, nisu u mogućnosti da tu obavezu izvrše u zakonom propisanom roku, te da bi im optimalan rok bio dvije godine.\nParlamentarci su završili raspravu o prijedlozima zakona o radio – amaterizmu, zaštiti od nejonizujućih zračenja, te izmjenama i dopunama Zakona o plaćama zaposlenih u Ministarstvu unutrašnjih poslova RS – po hitnom postupku.\nEntitetski ministar unutrašnjih poslova Dragan Lukač je rekao da je predviđeno da policijski službenici sa srednjom i višom stručnom spremom dobiju dodatnu naknadu od 10 posto prosječne plate u MUP-u, ostvarene u proteklom mjesecu.\nObrazlažući u Narodnoj skupštini taj prijedlog zakona, Lukač je rekao da su razlozi za donošenje tog akta, između ostalog, sigurnosna situacija u RS, nedostatak policijskih službenika sa srednjom stručnom spremom, te migrantska kriza.\nRS Parlament RS Zakon\nDF: Aktivnosti veličanja genocida od strane vlasti RS dokaz da se siledžijstvu mora suprotstaviti


Mts premijerno predstavio 5G tehnologiju - Story\nMts je prvi operator u Srbiji koji je predstavio novu, petu generaciju mreže za mobilnu telefoniju,čije će napredne karakteristike doneti značajan pomak u svetu digitalnih komunikacija. Prisutni na Beogradskom sajmuimali su priliku da zakorače u budućnost i da se uvere u revolucionarne mogućnosti 5G tehnologije koja sa sobom donosi mobilnu Cloud robotiku, Internet znanja i 5G brzine.\nPrezentacija nove tehnologije je prikazana u saradnji sa kompanijom Ericsson.\nPredstavljanju 5G mrežeprisustvovali su generalni direktor kompanije Telekom Srbija Predrag Ćulibrk i ministar trgovine, turizma i telekomunikacija Rasim Ljajić, dok su prezentacije karakteristika nove tehnologije održali izvršni direktor za tehniku kompanije Telekom Srbija Filip Banković i generalni menadžer kompanije Ericsson za Srbiju i Crnu Goru Antonio Pasarela.\n– Drago mi je da smo ponovo, kao kompanija, zaslužili epitet pokretača time što smo prvi doneli priču o novoj tehnologiji koja će svakako doprineti boljitku u komunikacijama, a posebno u pogledu brzine protoka podataka. Verujem da ćemo se za nekoliko godina, kada budemo prvi u Srbiji, puštali u komercijalnu upotrebu 5G mrežu, svi setiti današnjeg dana, kao trenutka kada smo imali prilike da prvi put „na delu“ svedočimo mogućnostima koje nam ova tehnologija pruža. Telekom Srbija ostaje opredeljen na unapređivanju svojih usluga kroz značajne investicije u nove tehnologije istovremeno poslujući u skladu sa globalnim trendovima – izjavio je Ćulibrk.\nGeneralni direktor kompanija Telekom Srbija Predrag Ćulibrk\nMinistar trgovine, turizma i telekomunikacija, Rasim Ljajić u svom izlaganju povodom predstavljanja nove tehnologije istakao jeda daleka budućnost postaje izvesna realnost koja će umnogome olakšati život običnim građanima.\n– Pored toga, nova tehnologija će stvoriti mogućnosti za razvijanje novih privrednih delatnosti, a doneće i mnogostruke koristi već postojećim industrijama. Predviđanja su da će automatizacija koju 5G tehnologija donosi, dovesti do otvaranja dva miliona novih radnih mesta u Evropi, odnosno 22 miliona u svetu čime će se generisati oko 113 milijardi evra prihoda – izjavio je Ljajić.\nMinistar je najavio da je plan da se do 2020. godine uvede 5G mreža u Srbiji i da se država već uveliko sprema za ovu tehnološku revoluciju.\nMinistar trgovine, turizma i telekomunikacija_Rasim Ljajić\nNaglašavajući mogućnosti koje pruža nova mreža,generalni menadžer kompanije Ericsson za Srbiju i Crnu Goru, Antonio Pasarela rekao je da današnja prezentacija, prva u Srbiji, pruža pogled u budućnost, kako će 5G mreža omogućiti ljudima, industrijama i uređajima da se povežu bez izuzetka.\n– Naše poslovno partnerstvo sa mts-om je sa ciljem da tržište u Srbiji može da iskoristi prednosti sledećeg tehnološkog talasa, 5G i Interneta stvari (IoT), u pravom trenutku i na pravi način – izjavio je Antonio Pasarela.\nIzvršni direktor za tehniku kompanije Telekom Srbija_Filip Banković\nTags: 5G tehnologijamts


„Konkurencija nas podstiče da nastavimo da investiramo sa ciljem da budemo efikasniji i ostvarujemo dugoročan, održiv rast. Biznisu je potrebno tržište I konkurencija, infrastruktura, harmonizacija regulative, brža administracija, osećaj sigurnosti i adekvatan pravosudni sistem. MK Group izvozi 50 % svojih proizvoda i već se nadmeće na tržištu Evropske unije.\nGovoreći o regionalnoj saradnji, Radičević je istakao da države regiona nisu jedne drugima konkurencija I da zajedno mogu mnogo više jer su pojedinačna tržišta mala. Jasno je da granice postoje ali je biznisu potrebno da budu “nevidljive”. „MK Group je regionalni investitor zainteresovan za sva tržišta podjednako. Ulaganje u region naše je strateško opredeljenje jer samo stvaranjem jakih „regionalnih“ igrača možemo da budemo konkurentni na evropskom tržištu“, naveo je Radičević.\nPored finansijskog direktora MK Group učesnici panela bili su Miljenko Bura – Medical Group, Branko Greganović – NLB Bank, kao i Marko Voljč-Adriatic Council.


Teče rok za dokapitalizaciju Pavlović banke – ASinfo Portal\n– Emitovane akcije u vrijednosti od 7.000.000 KM\n– U banci uvjereni da će dokapitalizaciju izvršiti većinski akcionari\nBIJELJINA – Akcionari Pavlović International Banke u idućih 15 dana mogu da kupe emitovane akcije te banke, nakon čega će neupisane i neuplaćene akcije biti predmet dalje javne ponude do 3. decembra. U Pavlović banci su uvjereni da će dokapitalizaciju izvršiti većinski akcionari.\nU skladu sa prospektom objavljenim na Banjalučkoj berzi i javnim pozivom rok za korištenje prava preče kupovine postojećih akcionara počinje teći od danas i traje 15 dana.\nNakon isteka tog roka, neupisane i neuplaćene akcije će biti predmet dalje javne ponude koja će trajati osam dana, odnosno od 25. novembra do 3. decembra 2018. godine.\n„Uzimajući u obzir da su većinski akcionari u prethodne tri godine dokapitalizovali banku putem tri odvojene emisije akcija u ukupnom iznosu od 15 miliona, uvjereni smo da će na isti način i ova emisija biti uspješno okončana“, rekli su za CAPITAL u Pavlović banci.\nKao cilj u odluci o emisiji akcija navedeno je „povećanje osnovnog i ukupnog kapitala, podrška daljem rastu i razvoju banke, realizacija strateškog plana banke, jačanje konkurentske pozicije banke na lokalnom tržištu, jačanje kapitalne adekvatnosti i širenje i diverzifikacija izvora finasiranja“.


ŠOK ZA EU I SAD: Britanija daje podršku Putinu\nNaslovnica NAJNOVIJE Svijet ŠOK ZA EU I SAD: Britanija daje podršku Putinu\nSAD, Rusija – Tajni dokument koji sadrži nacrt stava Britanije prema krizi u Ukrajini, uslikan je dok ga je službenik vlade nosio u Dauning strit, gde je premijer Dejvid Kameron juče održao sastanak povodom situacije ne Krimu. Dokument otkriva da Britanija neće podržati sankcije protiv Rusije.\nTajni dokument koji sadrži nacrt stava Britanije prema krizi u Ukrajini, uslikan je dok ga je službenik vlade nosio u Dauning strit, gde je premijerDavid Cameron juče održao sastanak povodom situacije ne Krimu. Dokument otkriva da Britanija neće podržati sankcije protiv Rusije.\nVelika Britanija „ne bi trebalo da podrži ekonomske sankcije“ protiv Rusije, niti bi trebalo da „zatvori“ londonski Siti za Ruse – stav je Londona o rješavanju krize u Ukrajini. To se navodi u dokumentu koji je savjetnik nosio britanskom premijeru Davidu Cameronu, a čiji je deo fotografisan ispred Downing Streeta.\n„Velika Britanija ne bi trebalo da podrži, za sada, ekonomske sankcije… niti da za Ruse zatvori finansijski centar u Londonu (Siti)“, piše u dokumentu. Mnoge ruske kompanije kotiraju se na Londonskoj berzi, a ruski oligarsi imaju nekretnine u glavnom gradu Velike Britanije.\nU tekstu se navodi, prenose mediji, da Ujedinjene nacije, a ne Evropska unija, treba da u prvom redu politički rešavaju krizu u Ukrajini. Daily Telegraph je prenio i da britanska vlada razmatra preduzimanje „opreznijih koraka, uključujući restrikcije viznog režima“ za državljane Rusije.\nDowning street nije želio da komentariše objavljivanje informacije o dokumentu.\nŠefovi diplomatija EU su juče oštro osudili povredu suvereniteta i teritorijalnog integriteta Ukrajine ruskom vojnom agresijom, pozvali Moskvu da povuče snage i zatražili „mirno rješenje krize i puno postovanje načela i obaveza saglasnih međunarodnom pravu“.\nNaveli su da, ukoliko Rusija ne učini poteze za smirivanje, to može imati posledice po veze EU-Rusija i „mogu biti razmotrene dodatne mere“.


Andre Rieu proslavio Uskrs - OrangeStar Agency\nHomeArhivaAndre Rieu proslavio Uskrs\nSlavni Holandski virtuoz Andre Rieu uskoro priprema spektakularan koncert u Beogradu gde će se srbijanskoj publici predstaviti po prvi put.\nOvaj velemajstor pleni pažnju svakim potezom pa je tako proteklog vikenda izazvao oduševljenje svojih fanova na instagramu objavivši fotografiju bogate uskršnje trpeze.\nPored šarenih uskršnjih jaja te ukrasa koji su simboli ovog praznika na trpezi su se našle i razne poslastice kao što su uskršnja šunka, peciva, čokoladne zeke i šampanjac.\nAndre tradicionalno obeležava sve praznike u svom domu u Holandiji negujući porodične vrednosti i lepotu praznika.\nLjubav i pozitivna energija koju Rieu šalje svojoj publici dobije posebnu dimenziju prilikom praznika kada ovaj vanserijski talent prosto blista.\nNext articleJelena Kostov Uspeh se ne prašta


II memorijal "Zvonko i Bane" pripao gostima iz Bugarske (VIDEO) - Sportske vesti\n26 Sep, 2018 by Dragan Panajotović\nKošarkaški klub Pirot je po drugi put organizovao memorijalni turnir u čast dve legenede pirotske košarke, Zvonimira Minčića i Branislava Ćirića.\nKao i prošle godine, učesnici memorijala “Zvonko i Bane” bili su domaćin Pirot, srpski prvoligaš Beovuk 72, zatim član Druge lige Zdravlje iz Leskovca, a internacionalnu notu turniru dao je bugarski predstavnik, samo je umesto Černomoreca, ove godine gost Piroćanaca bila ekipa Jambola.\nUtakmice su igrane u subotu 22. i nedelju 23. septembra u pirotskoj dvorani “Kej”. Prvog dana turnira odigrane su polufinalne utakmice, Pirot je sigurnom igrom savladao ekipu leskovačkog Zdravlja 103:92, a bugarski Jambol je u drugom polufinalu bio bolji od srpskog prvoligaša Beovuka 88:72.\nU borbi za treće mesto Beovuk, koji je u Pirotu bio bez šest prvotimaca, tesno je slavio protiv Zdravlja 64:62.\nFinale je bilo prava poslastica za košarkaške sladokusce, viđena je brza i lepa igra na obe strane, a Jambol je uz dosta muke nakraju savladao ekipu Pirota 86:83 i osvojio je pehar za pobednika memorijala.\nNajbolji strelac turnira bio je Filip Stojanović iz Pirota, dok je za najboljeg igrača memorijala proglašen Ogastin Okosun, teški centar Jambola.\nZa razliku od prethodnih pripremnih utakmica odigranih u Nišu, Pirot je pred svojim navijačima izgledao mnogo bolje i sa dosta samopouzdanja može da sačeka prve utakmice u novoj ligaškoj sezoni.\nMemorijalu “Zvonko i Bane” prisustvovali su i članovi njihovih porodica koji su na kraju uručili nagrade najzapaženijim učesnicima turnira. Turnir je protekao u najboljem redu i svi prisutni su imali samo reči hvale za organizatore.


VUČIĆEVI MEDIJI NA APARATIMA: 'Biće pritisaka na Republiku Srpsku, traže da se oduzmu odlikovanja Karadžiću, ukinu škole…' | Slobodna Bosna\nPredsjednica Helsinškog odbora za ljudska prava u Srbiji Sonja Biserko, odmah po izricanju presude, rekla je da treba zabraniti glorifikaciju ratnih zločinaca kao što su Ratko Mladić, Radovan Karadžić i Slobodan Milošević, kao i da preko pritiska Evropske unije treba "korigovati" imena škola i institucija u Republici Srpskoj koje nose ime Radovana Karadžića\n"Zahtjevi da se ime Radovana Karadžića izbriše iz naziva javnih institucija u RS-u, kao i da se zabrani veličanje nekadašnjeg predsjednika Republike Srpske, našli su se među prvim reakcijama na hašku presudu. Stručnjaci za međunarodno pravo i politikolozi saglasni su u ocjeni da će se takvi zahtjevi intenzivirati, ali i da bi oni mogli da budu iskorišteni kao poluga u pokušaju urušavanja Republike Srpske", pišu beogradske „Novosti“\nPredsjednica Helsinškog odbora za ljudska prava u Srbiji Sonja Biserko, odmah po izricanju presude, rekla je da treba zabraniti glorifikaciju ratnih zločinaca kao što su Ratko Mladić, Radovan Karadžić i Slobodan Milošević, kao i da preko pritiska Evropske unije treba "korigovati" imena škola i institucija u Republici Srpskoj koje nose ime Radovana Karadžića.\nCiljala je, prije svega, na studentski dom na Palama koji je 2016. godine dobio ime "Dr Radovan Karadžić". Milorad Dodik, tada predsjednik RS-a, rekao je na otvaranju da je dom posvećen prvom predsjedniku Republike, koji je potpisao odluku o izgradnji Univerziteta u Istočnom Sarajevu.\nJedan od zahtjeva koji se mogao čuti kada je presuda objelodanjena je i da Karadžiću treba da bude oduzet orden Republike Srpske na lenti, inače, najviše odlikovanje RS-a. Među njegovim dobitnicima su i Ratko Mladić, Biljana Plavšić, Momčilo Krajišnik, Vojislav Šešelj, a istim ordenom odlikovana je 9. januara ove godine i premijerka Srbije Ana Brnabić.\nSrbijanski stručnjaci za međunarodno pravo kažu da trenutno ne postoje jasni pravni mehanizmi kojima bi se mogla nametnuti obaveza "kažnjavanja veličanja Karadžića" ili kojima bi se brisalo njegovo ime iz naziva javnih ustanova. Ističu da bi takve inicijative prije mogle da budu političke, kroz neku vrstu parlamentarnih rezolucija ili pritisaka međunarodne zajednice, nego odluke pravosudnih organa u RS-u ili Srbiji.\nSrđan Perišić, profesor međunarodnih odnosa, kaže da će dio javnosti u BiH, svakako, pokrenuti pritiske da se izbriše ime Karadžića iz naziva studentskog doma na Palama, a vjerovatno i da se veličanje njegovog imena na neki način sankcionira.\n- Mogli bi da pokušaju da Srpskoj nametnu takvu obavezu kroz usvajanje neke rezolucije u Parlamentu BiH. Takvi potezi su usmereni, pre svega, na povezivanje ove presude sa samim postojanjem RS-a i njeno predstavljanje kao genocidne tvorevine. Presudu će sigurno pokušati da iskoriste kao instrument u rušenju RS-a“, kaže Perišić.\nProfesor međunarodnih odnosa Bojan Milisavljević mišljenja je da će sigurno biti pritisaka da se ukinu nazivi institucija dani po Karadžiću, jer kako kaže, nije logično da neko ko je proglašen odgovornim za teška međunarodna krivična djela bude u nazivu škola ili sličnih institucija.\n- Svaka država ima obavezu da poštuje presude međunarodnih tela i sudova - ističe on.\nČlanovi Stranke demokratske akcije Sulejmana Ugljanina traže da se na dnevni red prve naredne sjednice Skupštine Srbije uvrsti rezolucija o genocidu u Srebrenici.\n- SDA Sandžaka je u dva navrata dostavljala dokument parlamentu na razmatranje i usvajanje - rekao je portparol Merfid Kamešničanin. - Usvajanjem rezolucije u Skupštini Srbije skinuće se odgovornost sa svih budućih generacija srpskog naroda za genocid nad Bošnjacima koji je neko počinio u njihovo ime.\nNI STIDA NI SRAMA: Nećete vjerovati na šta se Karadžić žali u Hagu\nVUKANOVIĆ BRUTALNO PONIZIO KARADŽIĆEVU KĆERKU: „Nekoliko stotina glasova osvaja na izborima kao Radovanova kćerka…, da nije bilo Vukote, ne bi bila ni u paljanskom Gradskom odboru…“\n29. Jun. 20192\nPREKRŠIO PRAVILA MICT-a: Otvorena istraga protiv Karadžića zbog javljanja telefonom\n07. Maj 20198


Izveštaj sa akcije: Dan pešačenja - Velika Plana HODA! - PK "Vrbica" - Velika Plana\nDejan Filipović 25. septembra 2019.\nDana 14. septembra 2019. godine\nPlaninarski klub Vrbica organizovao je pešačku turu od gradskog bazena preko hipodroma, duž reka Jasenice i Velike Morave do izletišta i sportskog kompleksa „Udruženje građana rekreativaca NA MORAVI VELIKA PLANA“\nNa stazi dugoj 15ak km bilo je 35 učesnika!\nPlaninarski savez Srbije (PSS) je 14. septembra 2019. godine održao nacionalnu akciju “Dan pešačenja – Srbija 2019”, pod sloganom “Srbija hoda!”. Ovogodišnja akcija je održana na 94 lokacije u 62 grada i opština iz Srbije i brojala je 17 233 učesnika! Jedna aktivnost je sprovedena van Srbije (Grčka, 8 učesnika).\n“Dan pešačenja” je relizovalo 90 planinarskih klubova i društava Planinarskog saveza Srbije, koji su i ove godine osmislili rute, sredili pešačke staze i aktivno učestovali u promociji akcije.\nPlaninarski savez Srbije ovakvim akcijama želi da podstakne i promoviše zdrave stilove života, kao i da se pešačenje pretvori u stvarno dobru naviku. “Dan pešačenja” je zabavan i jednostavan način da se u najboljem društvu istraži radost hodanja.\nBudući da planinarstvo nije samo sport već i način života, Planinarski savez Srbije je od ove godine pokrenuo kampanju “Planine zovu” sa ciljem promocije planinarstva i planina Srbije. Kampanja je motivacionog karaktera sa jasnim pozivom našim sugrađanima (pre svega mladima) da se aktivno ili rekreativno uključe u akcije Planinarskog saveza Srbije.\nVodič: Boban Bojković\nfoto album: Dan Pečanja – Velika Plana HODA! – autori fotografija: Radiša Veličković i Drakče Tanasković


Prednosti ID kartica\nVerovatno ste već čuli za izreku: „Nećete dobiti drugu šansu da ostavite prvi utisak“, a to je upravo jedna od glavnih prednosti ID kartica. Kada dočekujete potencijalne klijente u vaše prostorije, taj proces ostavljanja prvog utiska je već počeo. Zato uvek treba imati na umu da sigurnosna procedura identifikacijom karticama u takvim situacijama može napraviti veliku razliku u tome da li vas klijent smatra ozbiljnom organizacijom ili ne.\nKako ID kartice utiču na imidž kompanije?\nBrojne su prednosti ID kartica za Vašu firmu. Sistem identifikacionih kartica ima veliki uticaj na imidž firme, jer odmah daje utisak da je vaša kompanija dovoljno velika i dovoljno uspešna kada joj je uopšte potreban takav sistem. Takođe, ID kartice navode na pomisao da vi kao poslodavac shvatate ozbiljno ono čime se bavite, kao i da brinete o sigurnosti vaših zaposlenih. Ovo bi, složićete se, bio odličan prvi utisak za svaku kompaniju!\nID kartice zaposlenima pružaju osećaj sigurnosti\nJedna od prednosti ID kartica je ta što je osoblje sigurno da se i ulazak i izlazak iz poslovnih prostorija pažljivo prati, ali i da je pristup određenim zonama dozvoljen samo u posebnim okolnostima, jer ovakve kartice često poseduju interfejs sa podacima koje mogu očitati samo posebni čitači. Ako se vaši zaposleni osećaju zaštićeno i opušteno, možete biti apsolutno sigurni da će se i osoba koja dolazi u vašu firmu po prvi put isto tako osećati.\nID kartice poboljšavaju komunikaciju\nID kartice funkcionišu i kao jednostavne kartice sa imenom, i zato, iako to ne govore često, ljudi vole da znaju sa kime razgovaraju kada dođu u neku firmu. Sa druge strane, ID kartice pomažu zaposlenima da ostvare kvalitetniju i prisniju komunikaciju sa klijentima, jer se klijent uz pomoć ID kartice može prisetiti ili zapamtiti zaposlenog, što značajno olakšava buduću poslovnu saradnju. Ona daje prepoznatljivost lica svakom imenu, a to je korisno i za ljudske odnose unutar firme, što može biti posebno bitno u građenju boljih interpersonalnih odnosa i prijateljstava u velikim kompanijama gde se ljudi uglavnom ne poznaju po imenu. Ova prednost ID kartica je naročito uočljiva tokom poslovnih sastanaka ili “tim bilding” manifestacija. Ako na ovaj način olakšate komunikaciju i za zaposlene i za posetioce, sasvim sigurno ćete biti pozitivno ocenjeni.\nIzgled i dizajn ID kartica\nZasigurno ste se uverili koliko vam ID kartice mogu pomoći u nastojanju da stvorite sjajan prvi utisak, ali sada se verovatno pitate kako to da izvedete na najbolji način. Prva stvar koju treba da zapamtite je da vaša ID kartica mora biti elegantna i vizuelno efektna. Dizajn ID kartica, kao i načini za personalizaciju su u potpunosti prilagodljivi i to ID kartice čini najboljim načinom za unapređenje sistema poslovanja, kojom god delatnošću da se bavite. Međutim, ID kartica mora da radi svoj posao a da pritom ne odvraća pažnju previše, jer ljudi uglavnom primete kada se nešto odradi loše i neadekvatno. A takav utisak ne želimo da ostavimo, zar ne?\nSoftver za ID kartice\nDobri softveri za ID kartice vam omogućavaju da dizajnirate, upravljate podacima, kodirate i štampate ID kartice vrzo i jednostavno. Možete kreirati, brisati i popravljati podatke svim korisnicima vrlo lako, ali i da se povežete sa drugom bazom podataka ako vam je to potrebno.\nHardver za ID kartice\nBirajte štampač kartica koji odgovara vašim zahtevima i kapacitetima. Ovo je još jedno od tih nezaobilaznih pravila, jer ima veze sa novcem koji ćete potrošiti. Zašto platiti više za nešto što vam ne treba? Takođe, uvek imajte na umu da je štampač ID kartica ništa bez pravog kertridža. Ukoliko želite da štampate fotografije viskog kvaliteta na vašim ID karticama, biće vam, naravno, potrebni kertridži u boji. Međutim, ako štampate samo tekst ili obične jednobojne fotografije, jednobojni kertridži će vam sasvim dobro poslužiti. Što se tiče samih ID kartica, moraćete da razmislite da li hoćete jednostrane ili dvostrane kartice, ali i koji stepen sigurnosti vam je potreban u firmi.\nFotografije na ID karticama\nDa bi sistem ID kartica ostavio sjajan prvi utisak, on mora da raspolaže sa identifikacionim fotografijama najvišeg kvaliteta. Kada organizujete fotografisanje za ID kartice u vašoj firmi, morate uzeti u obzir stavke kao što su: kvalitet slike, osvetljenje i pozadina. Međutim, ukoliko ne želite da komplikujete previše, većina modernih mobilnih telefona i obični beli zid kao pozadina mogu da budu sasvim dovoljni za jasnu i profesionalnu fotografiju.\nid karticeidentifikacione kartice\nPrednosti RFID karticaBezbednost ID kartica


MIRJANINA IDEJA ZA EVROPU MEĐU NAJBOLJIM | Grad koji volim\nYou are at:Home»Vijesti»Društvo»MIRJANINA IDEJA ZA EVROPU MEĐU NAJBOLJIM\nMIRJANINA IDEJA ZA EVROPU MEĐU NAJBOLJIM\nBy Radio Berane\t 10/06/2019 No Comments\nU okviru projekta “50 ideja za Evropu – novi lideri, nove mogućnosti” organizovan je nagradni konkurs “50 ideja za Evropu”, a jedna od nagrada stigla je u Berane, našoj sugrađanki Mirjani Pajković.\nOna je poslala idejni projekat za tematsku cjelinu Mobilna Evropa i putovanja, a komisija je odlučila da je projekat vrijedan pažnje i uvrstio ga među 50 najboljih.\n“Na konkursu su učestvovali mladi iz Austrije, Bosne i Hercegovine, Hrvatske, Slovenije, Slovačke, Srbije, Rumunije, Moldavije, Češke i Crne Gore, koji su pisali na pet tema. Pored teme koju sam ja odabrala – Mobilna Evropa i putovanja”, moglo se pisati in a sledeće teme: Budući poslovi za Evropu, Inkluzivna Evropa, Nove tehnologije za Evropu, Ekološka Evropa i Evropa za tebe. Projekat realizuju Beogradska otvorena škola i 9 partnerskih organizacija iz Podunavskog regiona, a podržan je od strane Evropske prestonice mladih Novi Sad (Omladinska prestonica Evrope Novi Sad – OPENS) sa ciljem da doprinese aktivnom učešću mladih u osmišljavanju i implementaciji inovativnih ideja širom Evrope. Projekat se finansira iz budžeta Ministarstva kulture i informisanja, Pokraijnskog sekretarijata za sport i omladinu AP Vojvodine i Grada Novog Sada kako bi se ostvarili ciljevi Omladinske prijestonice Evrope 2019”, kazala je za Radio Berane Pajković.\nOna ističe da je na odabir teme kod nje najviše uticala činjenica da je Crna Gora na poslednjem mjestu po korišćenju mogućnosti mobilnosti mladih.\n“Zapravo, u periodu od 2104. do 2016. godine svega 787 mladih je učestvovalo u program mobilnosti. Zato mislim da su ovakvi pozivi potrebni kako bi se preuzele određene mjere i realizovao cilj da što više mladih bude uključeno u programe umrežavanja i mobilnosti u Evropi”, kazala je ona.\nU svom projektu navela nekoliko konkretnih rješenja koji bi omogućili veću mobilnost mladih, a akcenat je stavila na mlade zaposlene ljude starosti od 25 do 30 godina.\n“ S jedne strane imamo mlade profesionalce pune elana, volje i želje za dokazivanjem, dok s druge strane imamo radnika učaurenog u kancelarijski život i išćekivanje plate iz mjeseca u mjesec. Gotovo nijedna državna ustanova ili veća privatna korporacija ne organizuje edukacije i službene posjete evropskim i svjetskim centrima nauke i demokratije. U svom projektu, iznijela sam ideju da mladi treba da vode profesionalni dnevnik u kom bi unosili podatke o svom profesionalnom iskustvu, a zatim podijelili svoja iskustva na nekom godišnjem skupu najboljih mladih profesionalaca Evrope”, pojašnjava ona.\nJedna od njenih ideja je i osnivanje naučnog fonda kojim bi se finansirali edukacija i profesionalno usavršavanje mladih. Ona smatra da bi ovakav fond osigurao češće okupljanja mladih i njihovo umrežavanje. Takođe, smatra da je u profesionalnom usavršavanju neophodna obavezna međunarodna praksa.\n“Smatram da bi svršenim studentima trebalo omogućiti ili dati posebne povoljnosti koje bi finansirala lokalna zajednica, ministarstva ili Evropska zajednica, u svrhu međunarodne prakse. Ta praksa bi se obavljala u velikim evropskim centrima – za pravnike npr. u Evropskom sudu za ljudska prava u Strazburu, za politikologe u UN u Ženevi, za fizičare u CERN-u, a za ekonomiste u Svetskom ekeonomskom centru u Davosu. Dotorima medicine mogla bi se obezbijediti praksa u bolnici u Čang Gingu u zapadnoj Kini ili u Kliničkom centru Srbije, koji spade u red najvećih zdravstvenih centara. Mene sada očekuje veliki posao, priprema elektronske verzije na engleskom jeziku koju ću prezentovati na konferenciji u Novom Sadu”, kaže Pajković.\nSvi nagrađeni, među kojima je i ona, će imati priliku da od 26. do 28. juna u Novom Sadu učestvuju u Kreativnom habu zajedno sa predstavnicima omladinskog sektora iz Novog Sada, sa ciljem da se multiplikuje energija i kreativnost mladih kroz trodnevni intezivni forum za razvoj ideja u okviru kog će nagrađeni učesnici imati priliku da dalje oblikuju svoje ideje i osmisle njihovu zajedničku realizaciju – čija je implementacija planirana za drugu polovinu tekuće i 2020. godinu.\nPREMA PRAKSI SUDOVA, U SLUČAJU PREVOZA VIŠE OD DVIJE PUNOLJETNE OSOBE AUTOMOBILOM, KAZNU PLAĆA VOZAČ (video)


Soneti za 23. rođendan Bitef teatra - Bizlife.rs\nSoneti za 23. rođendan Bitef teatra\n19:45 Beograd, 25/01/2012\nPremijerom plesne predstave „Soneti“ inspirisane sonetima Viljema Šekspira, koreografa Dalije Aćin, Dunje Jocić i Lea Mujića, Bitef teatar će 3. marta proslaviti 23. a Bitef dens kompanija treći rođendan.\nU predstavi troje mladih afirmisanih koreografa, koji rade i usavršavaju se u inostranstvu igraju proslavljena srpska balerina Ašhen Ataljanc koja se nakon dužeg odsustva sa domaće scene vratila u zemlju i igrači Bitef dens kompanije.\nOsnovano 1989. godine u rekonstruisanoj nemačkoj evangelističkoj crkvi u blizini Bajlonijeve pijace kao podrška umetnicima koji stvaraju nove kulturne modele, Bitef teatar je pre tri godine pokrenuo projekat Bitef dens kompani sa željom da Beograd prvi put u svojoj pozorišnoj istoriji dobije elitnu plesnu trupu koja neguje savremeni ples.\nTako je pored Baleta Narodnog pozorišta koji neguje klasični i neoklasični stil igre i Baleta Pozorišta na Terazijama koje neguje stil mjuzikla, Beograd dobio i mesto promocije savremenog plesa, koreografskih ostvarenja domaćih i inostranih umetnika koja pomeraju granice savremene plesne scene.\nKoreografski triptih inspirisan Šekspirovim sonetima jedinstvena je predstava, autori su izgradili tri koreografske celine koje su povezane u jednu priču, moderno i poetski snažno viđenje ljubavi, mudrosti, lepote, najavio je Bitef teatar.\nAćin je za svoj autorsko koreografski rad nagrađivana na relevantnim internacionalnim pozorišnim festivalima, Jocić niz godina igra i koreografkinja je u prestižnog „Gaj i Roni Cluba“ iz Groningena a Mujić je plesnu karijeru proveo u Nemačkoj i Francuskoj radeći sa izuzetnim koreografima poput Forsajta i Bežara.


Grdžaljiu: Radili smo šest godina u Kiževku, sa iskopavanjima se kasni - Kosovo Online\nGrdžaljiu: Radili smo šest godina u Kiževku, sa iskopavanjima se kasni\n22. Jul 2021. • 08:32\nDirektor Instituta za sudsku medicinu Kosova Arsim Grdžaljiu kaže da srpska strana kasni sa iskopavanjima na mestima za koja se sumnja da su masovne grobnice i ističe da o tome dovoljno govori činjenica da se na iskopavanjima u Kiževku radilo šest godina, prenosi Koha.\n"Normalno je da je došlo do odugovlačenja, s tim što smo 6 godina radili u Kiževku. Prvi put je u Rudnici 2003. godine Ćubreli iz Mitrovice pomenuo slučaj da su žrtve ispod te zgrade. Iskopavanja su vršena oko te močvare, više od deset pokušaja je bila, dok na kraju nije utvrđeno gde da se vrše iskopavanja. U Kiževku su milioni kubnih metara kamena bačeni na kosti koje smo pronašli. To je bilo planirano, jer se znalo da se tamo baca minski otpad i da će ostaci biti pokriveni. To je uklonjeno i što se tiče slučaja Kiževak to je u celosti završeno", rekao je Grdžaljiu.\nOn je naznačio da postoje i druga mesta koja čekaju na iskopavanje.\n"Čekamo naredbu za kopanje u okolini Novog Pazara, u rudniku uglja Štavalj u blizini Sinice, informacije su stigle od lokalnog stanovništva koje živi u inostranstvui", rekao je Grdžaljiu.\nOn navodi da je u Srbiji do sada postojalo devet sumnjivih lokacija za masovne grobnice, od kojih je sedam rezultiralo pozitivnim nalazima. Ističe da još uvek postoje porodice koje nisu dale DNK za identifikaciju nestalih.\n"Bilo je devet grobnica, od kojih je sedam rezultiralo pozitivnim nalazima. Tada je otvoreno Petrovo gde je pronađeno 76 tela, u Batajnici 740 tela. Izvukli smo preko 1.035 vreća sa ostacima, i tada se ispostavilo da je ukupan ukupan broj tela bio oko 743. Nakon 22 godine smo suočeni sa velikim brojem porodica koje ne daju DNK za identifikaciju i sa tim da je preko 2.000 porodica sahranilo svoje rođakeu bez analize i bez obdukcije", rekao je Grdžaljiu.\nnestali masovna grobnica Kosovo Srbija\nFila: Iskopavanja za nestalim Srbima na Kosovu otežala bi poziciju optuženih vođa OVK\nGrdžaljiu: Nastavljena iskopavanja u Kiževku, pronađeni ostaci dve osobe


Kako se kod podnošenja zahteva za izdavanje građevinske dozvole unose podaci za sve investitore (ako ima više investitora)?\nPrilikom popunjavanja zahteva za izdavanje građevinske dozvole, na šestom koraku unose se podaci o investitoru i finansijeru (ukoliko ga ima). Centralni informacioni sistem omogućuje unos podataka za neograničeni broj investitora, i to fizičkih i/ili pravnih lica, kako domaćih, tako i stranih.\nDa li nakon podnošenja elektronske prijave za upotrebnu dozvolu postoji mogućnost dopune dokumentacije ili nadležni organ zvanično odbacuje zahtev, te se u propisanom roku pristupa dopuni zahteva prema Zakonu o planiranju i izgradnji?\nNije moguće vršiti dopunu zahteva koji je već podnet nadležnom organu, već je neophodno sačekati da nadležni organ donese odluku po podnetom zahtevu.\nUkoliko nadležni organ donese zaključak o odbacivanju zahteva, možete podneti usaglašeni zahtev za izdavanje upotrebne dozvole, u skladu sa članom 44. Pravilnika o postupku sprovođenja objedinjene procedure elektronskim putem. Shodno citiranom članu Pravilnika, ako podnosilac zahteva u roku od 10 dana od dana prijema zaključka, a najkasnije 30 dana od njegovog objavljivanja na internet stranici nadležnog organa, podnese usaglašeni zahtev i otkloni sve utvrđene nedostatke, ne dostavlja se dokumentacija podneta uz zahtev koji je odbačen, niti se ponovo plaća administrativna taksa i naknada.\nNa koji način i gde može da se pronađe objašnjenje, odnosno razlozi odbijanja podnetog zahteva, i koji su dalji koraci, kako bi se isti izmenio i dopunio?\nZaključku o odbacivanju, dokumentu koji je izdao nadležni organ kome ste uputili zahtev i u kome se nalaze svi detalji o razlozima za odbijanje, možete pristupiti kroz sistem eDozvole, preko linka koji ste dobili u e-mail-u i koji vas obaveštava da je doneta konačna odluka o vašem predmetu. Kada preko linka pristupite sistemu, dokumenta vašeg predmeta nalaze se na dnu stranice i među njima možete naći Zaključak o odbacivanju.\nZaključku o odbacivanju (nepotpisanoj verziji prilagođenoj za objavljivanje koja je informativnog karaktera) možete pristupiti i preko internet stranice sistema eDozvole, klikom OVDE.\nU slučaju zahteva koji ne ispunjavaju formalne uslove, nadležni organ izdaje Zaključak o odbacivanju. U tom slučaju, podnosilac ima mogućnost da jednom, u za to predviđenom roku, preda novi, tzv. usaglašeni zahtev, u kome će korigovati sve nedostatke navedene u Zaključku.\nUsaglašeni zahtev podnosi se izborom opcije „započnite novi zahtev“, a zatim se iz ponuđenog menija izabere opcija „podnošenje usaglašenog zahteva“ za odgovarajući tip akta (lokacijski uslovi, građevinska dozvola, rešenje o odobrenju izvođenja radova, privremena građevinska dozvola ili upotrebna dozvola).\nPri podnošenju usaglašenog zahteva potrebno je uneti sve odgovarajuće podatke koji se popunjavaju preko ponuđenih ekrana. Na ekranu za priloge, potrebno je minimalno priložiti one priloge koji nisu priloženi ili su bili nekompletni u inicijalnom zahtevu za koji ste dobili Zaključak, i u kojima su ispravljene sve greške koje su navedene u Zaključku.\nShodno članu 44. stav 4. Pravilnika o postupku sprovođenja objedinjene procedure elektronskim putem, ako podnosilac zahteva u roku od 10 dana od dana prijema zaključka, a najkasnije 30 dana od njegovog objavljivanja na internet stranici nadležnog organa, podnese usaglašeni zahtev i otkloni sve utvrđene nedostatke, nema obavezu da dostavlja dokumentaciju koja je podneta uz zahtev koji je odbačen, niti da ponovo plaća administrativne takse, odnosno naknade koje su već plaćene.\nPodnosilac zahteva je projekat dobio od arhitekte u .pdf formatu, veličine veće od 100 MB, digitalno potpisan. Kada se dokument podeli na manje celine/fajlove, gubi se digitalni potpis. Sva ostala dokumentacija (kopija plana, vlasnički list, uslovi elektrodistribucije i sl) je skenirana, te je pitanje da li tu skeniranu dokumentaciju podnosilac zahteva potpisuje svojim elektronskim potpisom?\nSistem dozvoljava prilaganje dokumentacije veličine do 100MB. U slučaju da se elektronski dokument dostavlja kao više posebnih elektronskih dokumenata vrši se i elektronsko potpisivanje svakog dela, na isti način na koji se potpisuje jedinstveni dokument, u skladu sa Uputstvom o formatima elektronskih dokumenata tehničke dokumentacije i njihovom dostavljanju u CEOP-u.\nSva dokumentacija koje podnosilac zahteva dostavlja u objedinjenoj proceduri kroz Centralni informacioni sistem, dostavlja se u formi elektronskog dokumenta, u .pdf formatu, potpisanom kvalifikovanim elektronskim potpisom, u skladu sa članom 3. Pravilnika o postupku sprovođenja objedinjene procedure elektronskim putem.\nSistemom je ograničeno da dokumenta koja se prilažu uz zahtev ne prelaze 100 MB. Šta se dešava u slučaju kada projekti prelaze 100 MB? Da li je to ograničenje po prilogu ili ukupno za sva priložena dokumenta uz zahtev?\nOgraničenje do 100 MB je po priloženom dokumentu, a ne ukupno sva priložena dokumentacija.\nPreporuka je da se datoteke koje prelaze 100 MB kompresuju (koristiti ZIP ili RAR format), ali tako da te pojedinačne kompresije ne prelaze 100 MB (koristi se više ZIP datoteka ispod 100 MB). Na primer: Kada se neka datoteka koja ima 190 MB kompresuje, mogu da se prilože dve ZIP datoteke od po 95 MB. Jedino je neophodno da se imenom naznači da pripadaju istoj datoteci.\nKoji je postupak za brisanje započetih predmeta?\nSvi započeti zahtevi koji se ne predaju nadležnom organu 30 dana od dana započinjanja rada na njima, automatski se brišu iz sistema. Ovo se odnosi na sve zahteve koji nisu predati nadležnom organu, bez obzira u kojoj su fazi obrade, odnosno da li su potpisani ili ne. Zahtevi koji su poslati nadležnom organu ostaju trajno u sistemu eDozvole.\nKakva je procedura kod izmene predmeta koji je podnet nadležnom organu, s obzirom na to da je primećena greška, odnosno nisu priložene uplatnice?\nNakon što ste podneli predmet više nije moguće menjati ili dodavati dokumenta.\nPotrebno je da sačekate odgovor od nadležnog organa, te nakon toga, ukoliko je predmet odbačen, izvršite sve potrebne ispravke i unesete ih kroz usaglašen zahtev.\nKako se vrši digitalizacija pečata, da li je ova procedura regulisana nekim posebnim dokumentom i koja organizacija je nadležna za izdavanje ovih digitalnih isprava? Kako se u praksi primenjuje overavenje tehničke dokumentacije digitalizovanim pečatom projektne organizacije, odnosno pečatom lične licence, pošto pečati postoje u fizičkom obliku, ne u digitalnom?\nOdredbe člana 3. stav 4. Pravilnika o postupku sprovođenja objedinjene procedure elektronskim putem koje se odnose na „digitalizovani pečat projektne organizacije“ podrazumevaju da se pečat projektne organizacije skenira, „iseče“ (opcija „crop“) i postavi u .pdf format dokumenta koji se naknadno potpisuje kvalifikovanim elektronskim potpisom odgovornog lica projektne organizacije.\nNa koji način se unosi digitalni potpis i da li mi je potreban čitač biometrijskih dokumenata?\nSva dokumenta koja se podnose u postupku objedinjene procedure posredstvom Centralnog informacionog sistema moraju biti potpisani kvalifikovanim elektronskim potpisom. U tu svrhu, neophodno je pribaviti kvalifikovani elektronski sertifikat.\nTrenutno postoji šest sertifikacionih tela koja izdaju kvalifikovane elektronske sertifikate u Republici Srbiji, i to: Sertifikaciono telo Pošte, Sertifikaciono telo Ministarstva unutrašnjih poslova, Sertifikaciono telo Ministarstva odbrane i Vojske Srbije, Privredna komora Srbije, Halcom i E Smart Systems.\nTehnika potpisivanja dokumenata zavisi od konkretnog sertifikacionog tela, odnosno sertifikata, pa je neophodno detaljno pročitati uputstvo za izdavanje kvalifikovanog elektronskog sertifikata i čitača, kao i uputstvo za upotrebu. U slučaju nedoumica u pogledu načina unosa digitalnog potpisa, potrebno je kontaktirati službu tehničke podrške sertifikacionog tela koje je izdalo konkretni kvalifikovani elektronski sertifikat.\nU slučaju da je uz projekat potrebno priložiti još neku dokumentaciju (ugovore, kopije planova, listove nepokretnosti, saglasnosti i odobrenja), da li je potrebno elektronski overiti orginalne dokumente i kako? Ili je samo dovoljno skenirati i priložiti skenirana dokumenta?\nU skladu sa članom 3. stav 2. Pravilnika o postupku sprovođenja objedinjene procedure elektronskim putem, sva akta koja donose, odnosno razmenjuju nadležni organ i imaoci javnih ovlašćenja u objedinjenoj proceduri i/ili radi upotrebe u toj proceduri, kao i drugi dokumenti koje podnosilac zahteva, nadležni organ i imaoci javnih ovlašćenja dostavljaju u objedinjenoj proceduri, dostavljaju se u formi elektronskog dokumenta, u .pdf formatu, potpisanom kvalifikovanim elektronskim potpisom. Shodno tome, podnosilac zahteva je u obavezi da skenirane verzije originalnih dokumenata potpiše svojim sertifikovanim digitalnim potpisom. Izuzetno od toga, tehnička dokumentacija se dostavlja i u .dwg ili .dwf formatu, bez obaveze digitalnog potpisivanja.\nSaglasno citiranoj odredbi Pravilnika, svaki dokument koji podnosilac zahteva ili imalac javnih ovlašćenja prilaže kroz Centralni informacioni sistem u okviru objedinjene procedure mora biti potpisan kvalifikovanim elektronskim potpisom.


Objavljen prvi trejler domaćeg filma “Nečista krv: Greh predaka” | musicpocket\nObjavljen prvi trejler domaćeg filma “Nečista krv: Greh predaka”\nPojavio se prvi zvanični trejler za novi domaći film “Nečista krv – Greh predaka” Milutina Petrovića, prema delima čuvenog Bore Stankovića, čija se premijera očekuje 26. avgusta, saopštili su producenti.\nFilm je snimljen na osnovu davno izgubljenog scenarija Vojislava Voje Nanovića, od čega će nastati i TV serija radnog naziva “Hadžijino zvono”, dok glavne uloge u novom ostvarenju igraju Dragan Bjelogrlić, Anđela Jovanović, Katarina Radivojević, Feđa Štukan i Nela Mihailović. U seriji će zaigrati i Dragan Mićanović.\nMilutin Petrović, reditelj filma podsetio je na činjenicu da su poslednjih godina kružile glasine o izgubljenom scenariju koje je 70-ih godina prošlog veka napisao jedan od najvećih scenarista Jugoslavije Vojislav Voja Nanović.\n“Sve informacije su bile nepotpune i niko nije mogao da kaže sa sigurnošću da li je priča stvarna ili je samo reč o nekoj urbanoj legendi. Onda 30 godina kasnije, uz pomoć Bojane Andrić, u prašnjavom arhivu odbačenih ugovora i zastarelih radnih knjižica pronalazim poslednji primerak scenarija na požutelom peliru”, otkrio je Petrović, poznat po nezavisnim autorskim filmovima “Zemlja istine, ljubavi i slobode”, “Jug jugoistok”.\n“Voja Nanović je jedan veliki, u potpunosti zapostavljen genije naše kinematografije, i mnogo sam ponosan što sam u prilici da naslikam tu grandioznu figuraciju na bazi njegovih skica”, nije krio oduševljenje reditelj.\nFilm “Nečista krv – Greh predaka” prati priču o Hadži Trifunu (Dragan Bjelogrlić), uglednom srpskom trgovcu, koji pokušava da očuva mir sa turskim vlastima, ali i održi svoj ugled i uticaj u Vranju, tada važnoj turskoj varošici u blizini granice sa oslobođenom Srbijom.\nDok Trifun priprema dva sina da ga naslede na poziciji vođe među srpskim narodom, muke mu stvaraju moćni turski begovi i sama njegova porodica. Trifun donosi niz teških odluka koje će kasnije uticati na njegove potomke, junake iz romana “Nečista krv”.\nZa potrebe snimanja izgrađena je impresivna scenografija inspirisana Vranjem iz 19. veka, koju čine nekoliko kuća, vojnih objekata, kafana, džamija, pijaca i trg sa opštinom.\nSašiven je veliki deo kostima i uniforme iz tog perioda dok je jedan deo kostima i rekvizite dopremljen iz brojnih evopskih fundusa.\nZanimljivost filma leži u samom kastingu, jer su pored domaćih, angažovani i glumci iz Turske, Albanije i Nemačke.\nProdukciju potpisuje kuća “This and That Productions”, na čijem je čelu Snežana van Hauvelingen (potpisali su i TV seriju “Jutro će promeniti sve”, film “Realna priča”).\nIz ove produkcije ističu da je ovaj projekat za njih bio ogroman izazov, ali pre svega velika odgovornost da na velikom platnu ožive likove koje je pre više od jednog veka napisao Bora Stanković, a pre skoro pola veka u filmske junake oblikovao veliki scenarista Voja Nanović.\nAdaptaciju tog scenarija je napisala Milena Marković (aktuelna sa filmom “Živ čovek” i nedavno sa serijom “Močvara”), dok autorsku ekipu čine i – direktor fotografije Erol Zubčević, kompozior originalne muzike Aleksandar Ranđelović, montažer Đorđe Marković, scenograf Milenko Jeremić, kostimograf Marina Medenica.\nU istorijskoj drami čuveni lik Tašane tumači Anđela Jovanović, Conu, Trifunovu sestru igra Katarina Radivojević, Kolj je Feđa Štukan, a Kata, žena od Trifuna – Nela Mihailović.\nU ostalim ulogama nastupaju – Marko Grabež, Vaja Dujović, Nikola Vujović, Nedim Nezirović, Bojan Žirović, Milica Gojković i drugi.\nDragan Bjelogrlić Bjela je prihvatio veoma zahtevnu i kompleksnu ulogu Hadži Trifuna, dok je paralelno sve vreme snimao film i TV seriju “Toma”, biografsku muzičku dramu o čuvenom Tomi Zdravkoviću. U tom ostvarenju Bjelogrlić nije bio ispred kamere, već za stolom kao ko-scenarista, ali i iza scene kao jedan od producenata sa muzičarem Željkom Joksimovićem, ali i reditelj u tandemu sa Zoranom Lisincem.\nU poslednjem periodu karijera Bjele je obeležena istorijskim trilerom “Senke nad Balkanom” – dve sezone, hit filmom “Južni vetar” i nedavno serijom “Tajkun”.\nFilm “Nečista krv” je podržalo Ministarstvo za kulturu i informisanje Republike Srbije, Filmski centar Srbije i Media potprogram “Kreativna Evropa”.\nRegionalna bioskopska distribucija filma “Nečista krv” krenuće iz Srbije od 26. avgusta.


Kosovo: Osmogodišnji dečak vraćen iz Sirije\nIz Predsedništva Kosova saopšteno je da je Erion Zena, osmogodišnji dečak koga je otac sa sobom poveo u rat u Siriju, vraćen majci na Kosovu. Pranvera Abazi potvrdila za RSE da se u sredu uveče sastala sa sinom.\nOvo je rezultat uspešne operacije Kosovske obaveštajne službe koju je ovlastila predsednica Atifete Jahjaga na osnovu svojih ustavnih ovlašćenja.\n"Predsednica Jahjaga autorizovala je akciju obaveštajne službe kako bi se pronašao i doveo na Kosovo osmogodišnji Zena, koga je pre pet meseci oteo otac, bez majčine dozvole, i odveo ga u Siriju, a kako bi se tamo pridružili terorističkim grupama koje se bore na teritoriji Sirije i Iraka", stoji u saopštenju.\nJahjaga se ovom prilikom zahvalila muškarcima i ženama ispred Kosovske obaveštajne službe na pokazanoj posvećenosti i profesionalizamu u pomaganju građanima Republike Kosova, i pored poteškoća i rizika koju je nosila ova operacija.


srbijasport.net - Vesti - Streličarstvo - Eurosport ozvaničio saradnju sa Svetskom streličarskom federacijom\nEurosport, novi dom Olimpijskih igara, u saradnji sa Svetskom streličarskom federacijom osigurao je prenos svih velikih međunarodnih takmičenja do 2020. godine.\nPanevropsko partnerstvo će još jednom omogućiti Eurosportu prenos svih događaja u okviru Hyundai streličarskog svetskog kupa, uključujući i finale ovog Kupa kao i streličarske Svetske šampionate širom tradicionalnih i digitalnih platformi. Ovaj sporazum predstavlja nastavak uspešne saradnje koja je uspostavljena 2014. godine.\nPrenosi će obuhvatiti sve veće događaje koji prethode sledećim Letnjim olimpijskim igrama u Tokiju, kao i sveobuhvatne emisije na svim Eurosportovim kanalima, uključujući i Eurosport Plejer – pretplatni servis koji pruža mogućnost gledanja programa uživo i na zahtev.\nOsim ovoga, Eurosport će blisko sarađivati sa Svetskom streličarskom federacijom kako bi promovisao ovaj sport i pomogao pri ostvarivanju komercijalnih partnerstava kroz posebnu promotivnu platformu.\nPiter Haton, direktor Eurosporta je izjavio: “Uzbuđeni smo što smo produžili partnerstvo sa Svetskom streličarskom federacijom na još četiri godine i radujemo se što ćemo gledaocima obezbediti prenos vrhunskih događaja u kojima će učestvovati najbolji strelci. Eurosport je već polovinu svog programa posvetio olimpijskim sportovima, a ovaj sporazum samo učvršćuje naš portfolio na početku našeg putovanja ka sledećim Letnjim igrama u Tokiju.”\n“Kao novi dom Olimpijskih igara u Evropi pratićemo milione putovanja sve do Igara 2024. godine, pružajući fanovima šansu da prate jednu destinaciju – Eurosport. Naš cilj je da prikažemo priče olimpijaca tokom cele godine. Emitovanjem najboljih streličarskih događaja tokom sledeće četiri godine pratićemo i priče sportista iz ovog sporta koji ima veoma značajno olimpijsko nasleđe.”\nProf. dr Ugur Erdener, predsednik Svetske streličarske federacije je rekao: “Vizija Svetske streličarske federacije je da stvori svet u kom svi imaju šansu da učine streličarstvo svojim izborom. Partnerstvo sa Eurosportom je ključna tačka u motivaciji publike da postane aktivna i pruži streličarstvu šansu.”\n“Eurosportov sveobuhvatni prenos svih većih sportskih događaja širom sveta omogućava pristup najjačoj distributivnoj mreži i širokoj publici. Uspehom u Riju 2016. godine streličarstvo postaje sve popularnije na tržištima kao što su Francuska i Nemačka, pa je stoga Eurosport, kao novi dom Olimpijskih igara u Evropi, savršen dom za streličarstvo pred igre u Tokiju 2020 godine.\nPrvi događaj koji će se emitovati u okviru novog sporazuma biće prva faza Hyundai streličarskog kupa u Šangaju koji je na programu ovog maja.\nStreličarstvo Srbija Grad Beograd Stari grad Beograd


Ako ste student zainteresovan za inovacije, Inovacioni fond nudi priliku za učenje prezentovanja – Startit\nAko ste student zainteresovan za inovacije, Inovacioni fond nudi priliku za učenje prezentovanja\nAkademci će moći da nauče kako da budu usmereni na investiciono odlučivanje i predstave buduće poslovne ideje investitorima.\nFond za inovacionu delatnost pozvao je studente završnih i master studija da se prijave do 21. oktobra putem sajta Fonda, ukoliko žele da steknu uvid u to kako izgleda završni proces izbora inovativnih projekata.\nAkademci će dobiti priliku da se upoznaju sa radom Fonda i prisustvuju prezentacijama projekata koji su uvršteni u uži izbor, kao i da slušaju diskusije članova nezavisne Ekspertske komisije Fonda koja donosi konačnu odluku o finansiranju nekog projekta.\nNa taj način Fond je želeo da omogući mladima koji imaju ideje za inovativne projekte da steknu znanje o tome kako ulagači odlučuju pri izboru projekata. Takođe, moći će da nauče kako da u budućoj karijeri budu usmereni na investiciono odlučivanje, ali i na predstavljanje svojih budućih poslovnih ideja investitorima, kaže za Startit Dnevnik menadžer projekta u Fondu za inovacije, Vladimir Vojvodić.\n„Cilj je da razumeju kako ostvareni i međunarodno priznati investicioni profesionalci pristupaju analizi jednog poslovnog poduhvata, da razumeju koncepte rentabilnosti, tržišnih i tehničkih rizika, izgradnje poslovnog modela i razvoja novih proizvoda i usluga. Takođe, važno je da iskuse dinamiku u razmeni ideja između investitora i preduzeća koja izlažu i brane svoje poslovne planove. Ovo uključuje tržišnu logiku i zrelost razrade ideje (razgovore sa potencijalnim kupcima/korisnicima, test korisnike, demonstracije…), veštine prezentacije, jasnoću i sistematičnost izlaganja i sposobnost stvaranja kvalitetne investicione celine.”\nNakon što Fond odobri prijave zainteresovanih studenata, akademcima će biti omogućeno da prisustvuju poludnevnim prezentacijama o tome kako funkcioniše Fond za inovacionu delatnost.\nZa sredinu novembra su planirani intenzivni sastanci tokom 5 do 10 radnih dana, na kojima će studenti moći da prate prezentacije projekata (pitch), sastanke i diskusije komisije koja će odlučivati o kvalitetu projekata koji su ranije poslati na konkurse Fonda.\nU skladu sa trenutnom situacijom i vanrednim merama na snazi zbog epidemije korona virusa, prezentacije i sastanci mogu biti održani putem online aplikacije, a radni jezik biće engleski.\nStudenti koji žele da se prijave potrebno je da:\nPokažu visoku motivisanost za sticanje znanja i praktičnog iskustva;\nBudu studenti poslednje godine osnovnih akademskih studija, student ili doktorskih studija;\nImaju prosek ocena 8.0 ili više (na programu koji trenutno pohađa, odnosno na prethodnom nivou studiranja za studente prve godine master ili doktorskih studija);\nImaju odlično znanje engleskog jezika.\nDetalji o prijavi se nalaze na sajtu Fonda, a kako Vojvodić napominje, cilj je da ovaj „pilot poduhvat dodatno ohrabri mlađi kadar da razmišlja na ovaj način i da uspostavi sistem učenja kroz iskustvo u okviru koga će se kvalitet ovih ideja i poslovnih planova ubrzano unapređivati”.


Dačić: Priština ne može imati svoju spolјnu politiku, a kamoli sa Tiranom - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Dačić: Priština ne može imati svoju spolјnu politiku, a kamoli sa Tiranom\nDačić: Priština ne može imati svoju spolјnu politiku, a kamoli sa Tiranom\nPriština ne može samostalno ni da vodi spolјnu politiku, jer su Kosovo i Metohija sastavni deo Srbije, a kamoli da ima zajednicku spolјnu politiku sa Albanijom, izjavio je danas ministar spolјnih poslova Ivica Dačić povodom sporazuma Prištine i Tirane o ujedinjavanju i koordinisanju svojih spolјnih politika, uklјučujući i zajedničke ambasade.\n"Fijasko, koji svakodnevno doživlјava takozvana spolјna politika Prištine, od povlačenja priznanja od strane 13 država do odbijanja članstva u Interpolu i ostalim značajnim svetskim organizacijama, očigledno stvara veliku nervozu u njihovim redovima", rekao je Dačić za Sputnjik.\nKako je rekao, ništa to neće pomoći Prištini jer će se njihovi "spolјnopolitički" porazi nastaviti, sve dok ne shvate da moraju da budu spremni na dogovor sa Beogradom, koji je, podvlači, u interesu svih.\nŠef srpske diplomatije je ukazao i da bi međunarodna zajednica konačno morala da reaguje na očigledne pokušaje stvaranja takozvane "velike Albanije".\n"Taj plan i projekat se više i ne krije, niti je reč o nekakvoj tajnoj zaveri. Pokušaji njegove realizacije dešavaju se pred ocima svih", upozorio je Dačić.\nOn je dodao da će Srbija nastaviti da, kao suverena država, samostalno vodi svoju spolјnu politiku.\nDačić: Potez Prištine još jedan šamar EU i međunarodne zajednice\n"Pošto su naš narod na Kosovu i Metohiji ostavili bez lekova i hleba, braneći svoje sulude takse, ovom zabranom praktično žele da ga još više izoluju od bilo kakvog uticaja Beograda", reka je Dačić za Novosti.\n"Sve su ovo uradili samo dva dana nakon potpisivanja sporazuma između takozvanog Kosova i Albanije kojim se dve strane praktično obavezuju na vođenje zajedničke spolјne politike. Taj ugovor je armatura u temelјima ''velike Albanije" koju nesmetano zidaju u srcu Evrope, dok se istovremeno srpskim zvaničnicima zabranjuje da se kreću po teritoriji sopstvene države", naveo je Dačić.


Zagrebačka deklaracija: EU i Zapadni Balkan dijele isti cilj | Korona virus News | Al Jazeera\nLideri 27 članica Evropske unije, uz konsultacije s liderima zemalja sa Zapadnog Balkana, usvojili su Zagrebačku deklaraciju, koja sadrži rezultate video samita EU – Zapadni Balkan održanog u srijedu.\n“Pozivajući se na samite održane u Zagrebu 2000. godine, Solunu 2003. godine i Sofiji 2018. godine, EU ponovo potvrđuje nedvosmislenu podršku evropskoj perspektivi regiona”, piše na početku Deklaracije, prenosi Tanjug.\nDodaje se da su lideri zemalja sa Zapadnog Balkana ponovili posvećenost evropskoj perspektivi kao svom “strateškom izboru”.\n“Kredibilnost ove posvećenosti zavisi i od jasnog informiranja javnosti i primjene neophodnih reformi”, piše dalje u tekstu.\nDeklaracijom se poziva na jedinstvo i solidarnost u krizi izazvanoj pandemijom korona virusa, a EU navodi da ostaje posvećena podršci regiji u borbi protiv pandemije i njenih društveno ekonomskih posljedica.\nMeđusobna podrška tokom pandemije\nDio Zagrebačke deklaracije odnosi se na paket od 3,3 milijarde eura podrške koju je EU mobilizirala za pomoć regiji u rješavaju posljedica korona krize, koji uključuje trenutnu podršku zdravstvenom sektoru, kasnijem socio-ekonomskom oporavku, ali i paket od 750 milona eura makrofinansijske pomoći i 1,7 milijardi eura podrške Evropske banke za obnovu i razvoj (EBRD).\nU Deklaraciji se navodi da je pandemija koja je u toku “pokazala kako EU i Zapadni Balkan zajedno rješavaju zajedničke izazove” te ocjenjuje da EU podrška i saradnja s regijom “uveliko prevazilazi ono što drugi partneri mogu osigurati”.\nIstovremeno, EU “prepoznaje” vrijednost podrške koju je Zapadni Balkan tokom pandemije pružio svojim susjedima i samoj EU.\n“EU i Zapadni Balkan dijele isti cilj mirne, jake stabilne i ujedinjene Evrope, podržane historijskim, kulturnim i geografskim vezama, ali i zajedničkim političkim, sigurnosnim i ekonomskim interesima”, navodi se u Deklaraciji.\nEU podvlači da je odlučna intenzivirati angažman s regijom u svim oblastima i pozdravlja obećanje partnera iz regije da će se pridržavati evropskih vrijednosti i principa te da će nastaviti s reformskim procesom.\n“Povećana EU podrška bit će povezna s opipljivim napretkom regije u oblasti vladavine prava, socio-ekonomskim reformama i s pridržavanjem EU vrijednosti, zakona i standarda”, piše u Deklaraciji.\nProtiv korupcije i organiziranog kriminala\nEU ponavlja važnost reformskog procesa u regiji, s fokusom na vladavini prava, demokratiji, borbi protiv korupcije i organiziranog kriminala, poštivanju ljudskih prava, prava manjina i rodne ravnopravnosti.\n“Lideri na Zapadnom Balkanu moraju osigurati striktno pridržavanje i primjenu fundamentalnih vrijednosti, demokratskih principa i vladavine prava, uključujući vrijeme dok su vanredne mjere zbog pandemije na snazi”, dodaje se u tekstu.\nZapadni Balkan se poziva na dalje odlučne korake u procesima pomirenja, saradnje i jačanja dobrosusjedskih odnosa, uključujući i sa zemljama članicama EU-a.\nPoziva se na dalje napore u cilju rješavanja bilateralnih problema zasnovanih na zaostavštini iz prošlosti, a pozdravlja se izbor specijalnog predstavnika EU-a za dijalog Srbije i Kosova i drugih regionalnih pitanja.\nEU lideri naglašavaju da sa Zapadnim Balkanom dijele veliki broj zajedničkih sigurnosnih izazova i da se zajedno radi na borbi protiv terorizma i ekstremizma, organiziranog kriminala i korupcije, kao i na pitanjima migracija, borbe protiv trgovine ljudima, drogom i oružjem.\nPromocija zajedničkih interesa\n“EU pozdravlja doprinos Zapadnog Balkana u EU misijama i operacijama. EU očekuje dalje produbljivanje saradnje u oblasti Zajedničke vanjske i sigurnosne politike i ponavlja poziv svim partnerima da napreduju ka punom usklađivanju s EU vanjskom i sigurnosnom politikom, posebno u oblastima od velikog zajedničkog interesa”, navodi se u Deklaraciji.\nZagrebačka deklaracija najavljuje i veliki ekonomsko investicioni plan za Zapadni Balkan, koji će biti predstavljen kasnije tokom ove godine.\n“U cilju dalje promocije naših zajedničkih interesa, EU lideri su spremni osnažiti politički dijalog, uključujući sastanke na najvišem nivou”, između EU-a i Zapadnog Balkana, piše u zaključku Zagrebačke deklaracije.\nNa videosamitu prisustvovali su predsjednik Srbije Aleksandar Vučić, albanski premijer Edi Rama, predsjedavajući Predsjedništva Bosne i Hercegovine Šefik Džaferović, crnogorski predsjednik Milo Ðukanović, makedonski premijer Oliver Spasovski i predsjednik Kosova Hashim Thaci.\nBorrell: EU će potaći ekonomiju, trgovinu i reforme na Balkanu\nEkonomski oporavak i ulaganje u regiiju treći su stub odnosa Evropske unije sa Zapadnim Balkanom, kaže šef evropske diplomatije.\nSamit EU – Zapadni Balkan putem videokonferencije\nSastanak je prilika za isticanje uzajamne solidarnosti i saradnje u ovim kriznim vremenima, poručuju organizatori.


ponedeljak, 01 oktobar 2012 10:45\nAgencija za privredne registre (APR) obaveštava korisnike da je Zakonom o izmenama Zakona o republičkim administrativnim taksama (Sl. Glasnik RS 93/2012) od 1. oktobra 2012. godine ukinuta taksa za dobijanje matičnog broja.\nčetvrtak, 27 septembar 2012 14:00\nMinistar finansija i privrede Mlađan Dinkić najavio je da bi građani i privreda, u naredne 3 godine, trebalo da dobiju modernizovanu i profesionalizovanu Poresku upravu. “Poreska uprava je kičma države i njena modernizacija je izuzetno važna za državu i javne finansije.\nOd značajnih novina ministar je najavio da bi, od početka naredne godine, trebalo da počne primena unakrsne procene prihoda i imovine. Namera je, kako je naglasio, da se obuhvate pojedine grupe poreskih obveznika, a jedna od grupa čiji će materijalni prihodi biti preispitani, biće stečajni upravnici.\nsreda, 26 septembar 2012 08:21\nBeograd -- Akcize na dizel-gorivo biće od 1. oktobra povećane sa 37,07 na 42 dinara po litru, a na cigarete sa 33 na 43 dinara po paklici.\nKako je utvrđeno je izmenama Zakona o akcizama koje je danas usvojila Skupština Srbije, akcize na olovni benzin biće povećane na 55 dinara po litru, a na bezolovni benzin ostaće 49,6 dinara po litru, dok će akcize na tečni naftni gas biti povećane na 30 dinara po kilogramu.\nZanatlije i preduzetnici ne moraju da „defiskalizuju“ fiskalne kase\npetak, 21 septembar 2012 20:38\nPovodom učestalih pitanja zanatlija i preduzetnika o obavezi plaćanja tzv. „defiskalizacije“ fiskalnih kasa, Ministarstvo finansija i privrede obaveštava javnost da ovlašćenim serviserima ne moraju da plaćaju nikakve naknade za „defiskalizaciju“ kase. Takođe, zanatlije i preduzetnici nisu više u obavezi ni da poseduju terminal za daljinsko očitavanje formiranih dnevnih izveštaja iz fiskalne kase (GPRS terminal).\nPrilagođavanje novim fiskalnim obračunima PDV-a - U Srbiji ukupno 110.420 obveznika u sistemu PDV-a\nčetvrtak, 20 septembar 2012 20:18\nMinistarstvo finansija i privrede obaveštava poreske obveznike da će, shodno izmenama i dopunama Zakona o porezu na dodatu vrednost, koje treba da stupe na snagu od 1. oktobra 2012. godine, opšta stopa poreza na dodatu vrednost za oporezivi promet dobara i usluga biti povećana sa 18 na 20 odsto.\nPoreski obveznici svoj poslovni sistem treba da prilagode novim fiskalnim obračunima PDV-a. Svi koji su u sistemu PDV-a, pozivaju se da se pripreme za primenu nove poreske stope.\nPredlozi izmena i dopuna poreskih zakona\nTakse i naknade koje su predložene za ukidanje\nProvera ko je vlasnik nepokretnosti javno dostupna putem interneta


Kako lijekovi znaju u koji dio tijela treba da idu - PV Informer Kako lijekovi znaju u koji dio tijela treba da idu - PV Informer\n1 sedmica pre 139 pregleda Izvor: antenam.net\nSvaki farmaceutski proizvodi sadrže više nego samo aktivnu supstancu lijeka koji direktno utiče na problem. U njima ima i „neaktivnih sastojaka“ ili molekula koji poboljšavaju stabilnost, apsorpciju, ukus i druge kvalitete koji su važni u obezbjeđivanju toga da lijek odradi svoj posao.\nNa primjer, aspirin koji smo progutali takođe ima i sastojke koji sprječavaju lomljenje tablete tokom transporta, ali i pomažu da se rastvori u našem tijelu.\nKada progutamo tabletu, ona će se najprije rastvoriti u našem želucu i crijevima prije nego što se molekuli lijeka apsorbuju u krvotok. Kada dospije u krv, može da cirkuliše po cijelom tijelu kako bi pristupio različitim organima i tkivima.\nUpravo zato što se ne apsorbuje cio sadržaj lijeka, neki lijekovi se, poput onih koji se koriste za liječenje visokog krvnog pritiska i alergija, uzimaju u više navrata da bi se zamijenili eliminisani molekuli lijeka i održao dovoljno visok nivo lijeka u krvi.\nU poređenju sa kapsulama i tabletama, efikasniji način unošenja lijeka je ubrizgavanje direktno u venu. Na ovaj način,cijela doza lijeka cirkuliše kroz tijelo i izbjegava degradaciju u probavnom traktu.\nMnogi lijekovi koji se daju intravenozno su „biološki lijekovi“ ili „biotehnološki lijekovi“, koji uključuju supstance dobijene iz drugih organizama.\nJedan od načina da dobijete visoku koncentraciju lijeka na pravom mestu je da primijenite lijek tačno tamo gdje je potrebno, kao što je trljanje masti na kožni osip ili upotreba kapi za oči. Neki molekuli lijeka na kraju će dospjeti u krvotok, ali će biti dovoljno razblaženi da je količina lijeka koja dospije do drugih mjesta veoma mala i malo je vjerovatno da će izazvati neželjene efekte.\nČak i uz svu nauku koja ide u razumijevanje bolesti dovoljno dobro da se razvije efikasan lijek, često je na kraju sam pacijent odgovoran da terapiju sprovede sprovede na propisani način.


Alagić: Nabavka respiratora obavljena po proceduri (Video) - Akta.ba\nAlagić: Nabavka respiratora obavljena po proceduri (Video)\n29.04.2020. 08:03 / Izvor: Fena\nSanita Alagić, pomoćnica direktora Federalne uprave Civilne zaštite u Sektoru za finansijsko-računovodstvene poslove i javne nabavke, govoreći o nabavci respiratora posredstvom firme "Srebrena malina", izjavila da je ta firma bila jedina koja je ponudila da će do kraja aprila isporučiti respiratore.\nIstiče da je odluku o nabavci potrebne opreme donio Federalni štab Civilne zaštite (CZ), a Vlada FBiH izvršila nabavku po osnovu Odluke o prethodnoj saglasnosti na Odluku Federalnog štaba CZ, a zatim o izdvajanju novca iz rezerve budžeta za 2020. godinu.\n"Ovom prilikom zahvaljujem Vladi FBiH na opredijeljenosti za nabavku i ojačanje našeg zdravstvenog sistema, kao i firmi "Srebrena malina" koja je uspjela nabaviti iz Kine respiratore", rekla je Alagić novinarima.\n"Svi ćete se složiti da u pogoršanoj epidemiološkoj situaciji jako teško i druge države iz okruženja dolaze do neophodne opreme. To je bila jedina firma koja je ponudila da će do konca aprila isporučiti respiratore i taj član Ugovora je potpuno ispoštovan, tako da još jednom zahvaljujem", dodala je.\nNabavka je tekla po proceduri, ispred Agencije za lijekove koja će, po riječima Sanite Alagić, 'također dati svoje obraćanje, a vjerovatno i firma „Srebrena malina“'.\n"Sve procedure su ispoštovane, saglasnosti sve postoje i sve su odluke usvojene, od Federalnog štaba, do odluke Vlade Federacije BiH", njene su riječi.\n"Sve odluke o nabavci svih sredstava i opreme su delegirane na Federalni štab Civilne zaštite i sve su jednoglasno usvojene", kazala je.\n"Srebrena malina" je bila jedina firma koja je uspjela i nabaviti iz Kine respiratore i dostaviti ih u propisanom roku, do konca aprila", riječi su Sanite Alagić.\nFederalna uprava Civilne zaštite uplatila je jedna dio novca za nabavku, kazala je također, a to je novac namijenjen za zaštitu i spašavanje. Sve odluke i saglasnosti su prošle proceduru na Federalnom štabu Civilne zaštite, zaključila je.